open-index/open-wikipedia-markdown huggingface dataset:
คริส ซัตตัน

**คริสโตเฟอร์ รอย ซัตตัน** (; เกิด 10 มีนาคม ค.ศ. 1973) เป็นอดีตนักฟุตบอลอาชีพและผู้จัดการทีมชาวอังกฤษ ภายหลังเป็นผู้เชี่ยวชาญด้านฟุตบอลทางโทรทัศน์และผู้บรรยายของบีทีสปอร์ต โดยทำงานเกี่ยวกับการรายงานข่าวฟุตบอลสกอตแลนด์เป็นประจำ ตอนนี้เขายังเป็นผู้เชี่ยวชาญและผู้บรรยายการแข่งขันทาง BBC Radio 5 Live เป็นครั้งคราวอีกด้วย

เขาเล่นเป็นกองหน้าตั้งแต่ปี ค.ศ. 1991 ถึง ค.ศ. 2007 ให้กับนอริชซิตี, แบล็กเบิร์นโรเวอส์, เชลซี, เบอร์มิงแฮมซิตี และแอสตันวิลลา ซัตตันยิงไปมากกว่า 150 ประตูจากการแข่งขันในลีกกว่า 400 นัด ตลอดระยะเวลา 16 ปีในพรีเมียร์ลีกอังกฤษและสกอตติชพรีเมียร์ลีก เขาคว้าแชมป์พรีเมียร์ลีกได้เป็นครั้งแรกและครั้งเดียวในปี ค.ศ. 1995 กับทีมแบล็กเบิร์นโรเวอส์ และลงเล่นให้ทีมชาติอังกฤษ 1 นัด เขาเป็นที่รู้จักในฐานะ 1 ในผู้ทำประตูจากลูกโหม่งมากที่สุด เขาทำประตูได้มากมายด้วยเทคนิคนี้ ซึ่งเขามีประสิทธิภาพมากเป็นพิเศษจากลูกตั้งเตะ

ในเดือนกันยายน ค.ศ. 2009 ซัตตันได้รับแต่งตั้งเป็นผู้จัดการทีมของลินคอล์น ซิตี้ แต่เขาลาออกด้วยเหตุผลส่วนตัวในอีก 1 ปีต่อมา ในปี ค.ศ. 2012 เขากลับมาเล่นในช่วงสั้น ๆ หลังจากแขวนสตั๊ดเพียง 1 นัดโดยเล่นให้กับสโมสรนอกลีกอย่างร็อกซ์แฮม

## ระดับสโมสร
### นอริชซิตี (1991–1994)
เขาเริ่มต้นอาชีพค้าแข้งกับนอริชซิตี โดยเริ่มจากตำแหน่งเซ็นเตอร์ฮาล์ฟ ก่อนจะถูกเปลี่ยนมาเป็นกองหน้าโดยผู้จัดการทีม เดฟ สตริงเกอร์ เขาลงเล่นนัดแรกในวันที่ 4 พฤษภาคม ค.ศ. 1991 ในบ้านที่ชนะควีนส์พาร์กเรนเจอส์ 1–0 ในดิวิชัน 1

ในฤดูกาลสุดท้ายของสตริงเกอร์คือฤดูกาล 1991–92 นอริชเข้ารอบรองชนะเลิศเอฟเอคัพและซัตตันเริ่มลงเล่นให้ทีมชุดใหญ่มากขึ้น ซัตตันลงเล่นในลีก 21 นัดในฤดูกาลนั้น ยิงได้ 2 ประตู 

เขาประสบความสำเร็จในตำแหน่งใหม่อย่างรวดเร็วเนื่องจากนอริชใช้เวลาส่วนใหญ่ในฤดูกาลแรกของเอฟเอพรีเมียร์ลีกคือฤดูกาล 1992–93 ในฐานะจ่าฝูงของลีก ก่อนจะตกไปอยู่อันดับ 3 ในที่สุด ภายใต้ผู้จัดการทีมคนใหม่ ไมค์ วอล์คเกอร์ ซัตตันลงเล่นในลีก 38 นัดในฤดูกาลนั้น ทำไป 8 ประตู ทำให้เขาเป็นผู้ทำประตูสูงสุดเป็นอันดับ 2 ของสโมสร รองจากมาร์ก โรบินส์ อดีตกองหน้าแมนเชสเตอร์ยูไนเต็ด

ในฤดูใบไม้ร่วงปี ค.ศ. 1993 เขาเป็นส่วนหนึ่งของทีมซึ่งทำให้บาเยิร์นมิวนิกตกรอบยูฟ่าคัพ เขายิงได้ 25 ประตูในพรีเมียร์ลีกในฤดูกาลนั้น แต่หลังจากวอล์คเกอร์ย้ายไปเอฟเวอร์ตันในเดือนมกราคม ค.ศ. 1994 โดยมีจอห์น ดีฮาน ผู้ช่วยผู้จัดการทีมเข้ามารับตำแหน่งแทน นอริชหลุดจาก 5 อันดับแรกและจบอันดับที่ 12 อย่างน่าผิดหวัง

## อ้างอิง

## แหล่งข้อมูลอื่น
* 
* 
* Profile at premierleague.com
* Photos and stats at sporting-heroes.net
* Career information at ex-canaries.co.uk
* Sutton's playing career in pictures at BBC Sport
* 

หมวดหมู่:กองหน้าฟุตบอล
หมวดหมู่:นักฟุตบอลชาวอังกฤษ
หมวดหมู่:ผู้เล่นสโมสรฟุตบอลแบล็กเบิร์นโรเวอส์
หมวดหมู่:ผู้เล่นสโมสรฟุตบอลนอริชซิตี
หมวดหมู่:ผู้เล่นสโมสรฟุตบอลเชลซี
หมวดหมู่:นักฟุตบอลทีมชาติอังกฤษ
มายุ มิเนดะ

**มายุ มิเนดะ** (峯田 茉優みねだ まゆ,  28 พฤศจิกายน 1997 -) เป็นนักพากย์และนักร้องชาวญี่ปุ่น เกิดที่จังหวัดนางาโนะ สังกัดวิมส์ มีชื่อเล่นว่า **ดามายุ** (だまゆ)

## ผลงานพากย์
* *[[เรื่องนี้ตำราไม่มีสอน]]* (ยุยงะ ฮาซึกิ)
* *[[หน่วยผจญคนไฟลุก]]* (ซิสเตอร์ซากุระ)
* *[[อาชีพกระจอกแล้วทำไม ยังไงข้าก็เทพ]]* (สึงาวาระ ทาเอโกะ)
* *[[โฮชิไอโนะโซระ]]* (มิตสึเอะ คานาโกะ)
* *[[ในใจของคุโนอิจิ สึบากิ]]* (ฮิงุรุมะ)
* *[[ยัยตัวแสบแอบน่ารัก นางาโทโระ]]* (มาชิโระ)
* *[[เจ้าหญิงผู้เสียสละกับราชาอสูร]]* (อัลบ้า)

## อ้างอิง

หมวดหมู่:บุคคลที่ยังมีชีวิตอยู่
หมวดหมู่:บุคคลที่เกิดในปี พ.ศ. 2540
หมวดหมู่:บุคคลจากจังหวัดนางาโนะ
หมวดหมู่:นักพากย์หญิงชาวญี่ปุ่น
เอริ ยูกิมูระ

**เอริ ยูกิมูระ** (幸村 恵理ゆきむら えり, 6 ธันวาคม 1998  -) เป็นนักพากย์หญิงชาวญี่ปุ่น เกิดที่จังหวัดไซตามะ สังกัดวิมส์

## ผลงานพากย์
* *[[มิวเคิลดรีมมี]]* (อิมาอิ โคโตโกะ)
* *[[เกิดใหม่ทั้งทีก็เป็นสไลม์ไปซะแล้ว]]* (เรน)
* *[[มหาพิภพลีอาเดล]]* (เคย์นา)
* *[[ในใจของคุโนอิจิ สึบากิ]]* (โฮโตโตงิสึ)
* *[[สไมล์ออฟดิอัสโนโทเรีย]]* (พิกาทริกซ์)
* *[[ขังดวลแข้ง]]* (เทย์เอริ อันริ)
* *[[เพราะพระเจ้าเลือกเลยได้เกิดใหม่มาเลี้ยงสไลม์ในต่างโลก]]* (ไมยะ)

## อ้างอิง

หมวดหมู่:บุคคลที่ยังมีชีวิตอยู่
หมวดหมู่:บุคคลที่เกิดในปี พ.ศ. 2541
หมวดหมู่:บุคคลจากจังหวัดไซตามะ
หมวดหมู่:นักพากย์หญิงชาวญี่ปุ่น
หมวดหมู่:นักพากย์หญิงจากจังหวัดไซตามะ
ทางแยกต่างระดับบางโคล่

**ทางแยกต่างระดับบางโคล่** เป็นทางแยกต่างระดับจุดตัดของทางด่วนในประเทศไทย ในพื้นที่แขวงบางโคล่ เขตบางคอแหลม กรุงเทพมหานคร เดิมเป็นจุดตัดระหว่างทางพิเศษเฉลิมมหานคร ช่วงท่าเรือ-ดาวคะนอง บริเวณใกล้กับสะพานพระราม 9 และทางพิเศษศรีรัช ส่วน B รวมถึงเชื่อมต่อกับถนนรัชดาภิเษก

ต่อมามีการสร้างทางพิเศษสายพระราม 3-ดาวคะนอง-วงแหวนรอบนอกตะวันตก เชื่อมจากสะพานทศมราชันเข้ามายังทางแยกต่างระดับบางโคล่ด้วย ทำให้เมื่อวันที่ 2 ตุลาคม พ.ศ. 2565 การทางพิเศษแห่งประเทศไทย ได้เปลี่ยนแปลงทางแยกจากทางพิเศษเฉลิมมหานครไปยังทางพิเศษศรีรัชฝั่งมุ่งหน้าไปยังถนนแจ้งวัฒนะ โดยให้ใช้ทางแยกใหม่บนทางยกระดับ และปิดทางแยกเดิมที่ระดับดินบริเวณเชิงสะพานไปอย่างถาวรตลอดแนว เพื่อเปิดพื้นที่ให้แนวทางลาดชุดใหม่ของทางพิเศษสายพระราม 3-ดาวคะนอง-วงแหวนรอบนอกตะวันตก ที่พาดข้ามจากสะพานทศมราชันเข้ามาเชื่อมกับทางพิเศษเฉลิมมหานคร โดยมีผลตั้งแต่เวลา 3:00 น. ของวันดังกล่าว นอกจากนี้ยังมีการสร้างทางลาดเพิ่มอีกหลายเส้นทางในบริเวณทางแยกต่างระดับบางโคล่ เพื่อเชื่อมต่อทางพิเศษเฉลิมมหานคร และทางพิเศษศรีรัช เข้ากับทางพิเศษสายพระราม 3-ดาวคะนอง-วงแหวนรอบนอกตะวันตก ให้สามารถเดินทางได้อย่างสมบูรณ์มากขึ้น

## อ้างอิง

## แหล่งข้อมูลอื่น

บางโคล่
บางโคล่
อายะ ยามาเนะ

**อายะ ยามาเนะ** (山根 綺やまね あや,  4 กุมภาพันธ์ 1997 –) เป็นนักพากย์และไอดอลหญิงชาวญี่ปุ่น อดีตสมาชิกวง Kleissis เกิดที่ จังหวัดคานางาวะ เป็นลูกครึ่ง พ่อเป็นคนญี่ปุ่น แม่เป็นคนจีน สังกัดอาโอนิโปรดักชัน มีชื่อเล่นว่า **ยายะ** (やや) และ **ยามะเนจัง** (やま姉ちゃん)

## ผลงานพากย์
* *[[ฮาเร็มวันสิ้นโลก]]* (ยามาดะ ซุย)
* *[[ในใจของคุโนอิจิ สึบากิ]]* (เบนิสึโมโมะ)
* *[[ครอบครัวซิลวาเนียน]]* (แฟลร์)
* *[[ชูการ์แอปเปิ้ล แฟรี่เทล]]* (แคชชี)
* *[[เหล่าผู้กล้าระแวงสังคมรวมตัวกู้โลก]]* (เอมเบอร์)
* *[[ยามาดะคุง โตะ Lv999 โนะ โคอิ โอะ ซูรุ]]* (เอริ)
* *[[คาเฟ่นี้มีนางฟ้ามาเสิร์ฟ]]* (สึกิชิมะ ริโฮะ)
* *[[เจ้าหญิงผู้เสียสละกับราชาอสูร]]* (โคล่า)

## อ้างอิง

หมวดหมู่:บุคคลที่ยังมีชีวิตอยู่
หมวดหมู่:บุคคลที่เกิดในปี พ.ศ. 2540
หมวดหมู่:ชาวญี่ปุ่นเชื้อสายจีน
หมวดหมู่:บุคคลจากจังหวัดคานางาวะ
หมวดหมู่:นักแสดงหญิงชาวญี่ปุ่น
หมวดหมู่:นักพากย์หญิงชาวญี่ปุ่น
นาธานาเอล

right|thumb|1092x1092px| นาธานาเอลปรากฏในกระจกสีที่ปีกของโบสถ์แองกลิคันนักบุญยอห์น เมืองแอชฟิลด์ รัฐนิวเซาท์เวลส์
**นาธานาเอล** (ฮีบรู נתנאל,  , "พระเจ้าประทาน") หรือที่รู้จักกันในชื่อ **นาธานาเอลชาวบ้านคานา** เป็นสาวกของพระเยซู ซึ่งระบุถึงเฉพาะในบทที่ 1 และ 21 ของพระวรสารนักบุญยอห์น

พระวรสารนักบุญยอห์นระบุว่านาธานาเอลเป็นสหายของฟีลิปจากเบธไซดา (1:43-44) ฟีลิปไปพบนาธานาเอลและกล่าวกับเขาว่า “เราพบคนที่โมเสสกล่าวถึงในหนังสือธรรมบัญญัติ และคนที่พวกผู้เผยพระวจนะกล่าวถึง คือ เยซูชาวนาซาเร็ธบุตรโยเซฟ”

ตอนแรกนาธานาเอลสงสัยว่าพระเมสสิยาห์จะมาจากนาซาเร็ธจริงหรือไม่ โดยกล่าวว่า "สิ่งดี ๆ จะมาจากนาซาเร็ธได้หรือ?" แต่เขาก็ยอมตามฟีลิปไป พระเยซูตรัสถึงลักษณะของนาธานาเอลในทันทีว่าเป็น "ชาวอิสราเอลแท้ ในตัวเขาไม่มีอุบาย" นักวิชาการบางคนเชื่อว่าคำตรัสของพระเยซูที่ว่า "เราเห็นท่านอยู่ใต้ต้นมะเดื่อก่อนที่ฟีลิปจะเรียกท่าน" มีพื้นฐานมาจากคำพูดของชาวยิว ซึ่งหมายถึงการศึกษาคัมภีร์โทราห์ นาธานาเอลยอมรับว่าพระเยซูเป็น "พระบุตรของพระเจ้า" และ "กษัตริย์ของอิสราเอล"

นาธานาเอลปรากฏตัวอีกครั้ง (ในชื่อ "นาธานาเอลชาวบ้านคานา") ในบทสุดท้ายของพระวรสารนักบุญยอห์น ในฐานะหนึ่งในสาวกที่พระเยซูทรงปรากฏพระองค์เบื้องหน้าที่ทะเลกาลิลีหลังการฟื้นคืนพระชนม์

## อ้างอิง

หมวดหมู่:อัครทูต
จิ้มจุ่ม

**จิ้มจุ่ม** บ้างก็เรียก **หมูจุ่ม** เป็นอาหารประเภทเดียวกันกับ **แจ่วฮ้อน** เป็นอาหารไทยภาคอีสาน โดยคำว่าจิ้มจุ่ม หมายถึงการนำน้ำซุปมาผสมกับแจ่ว ใส่ผัก และเนื้อสัตว์ลงไป มีน้ำซุปต้มลงในหม้อดิน ส่วนผสมของน้ำซุปประกอบด้วยสมุนไพรไทย ข่า ตะไคร้ พริก โหระพาและผักต่าง ๆ  เนื้อสัตว์ที่นิยมใส่ลงไปคือ เนื้อหมู เนื้อไก่และอาหารทะเลต่าง ๆ ผักที่นิยมคือ ผักกาดขาว กะหล่ำปลี ผักบุ้งและโหระพา ส่วนน้ำจิ้มจะเป็นน้ำจิ้มแจ่ว น้ำจิ้มสุกี้ 

ส่วนแจ่วฮ้อนน้ำซุปจะออกสีที่เข้มข้นคล้าย ๆ ก๋วยเตี๋ยวน้ำตก มีส่วนผสมจากสมุนไพรไทย เครื่องต้มยำ เลือดวัว เลือดหมู และขี้เพี้ย ผักที่นิยมคือ ผักกาดขาว กะหล่ำปลี ผักบุ้งและโหระพา ส่วนน้ำจิ้มจะเป็นน้ำจิ้มแจ่วผสมกับขี้เพี้ยเล็กน้อย

แต่เดิมจิ้มจุ่มมีขายตามร้านอาหารข้างถนน ร้านอาหารอีสาน ในปัจจุบันร้านชาบูชาบูและร้านสุกี้ยากี้จำนวนมากในไทยได้ปรับปรุงสูตรจิ้มจุ่มและวิธีการกินให้เหมาะสมกับวัตถุดิบ

## อ้างอิง

หมวดหมู่:อาหารอีสาน
แมตต์ เลอ ทิสซิเอร์

**แมทธิว ปอล เลอ ทิสซิเอร์** (; เกิด 14 ตุลาคม ค.ศ. 1968) เป็นอดีตนักฟุตบอลอาชีพชาวอังกฤษ เกิดในเกิร์นซีย์ เขาเล่นให้ทีมชาติอังกฤษ 8 นัด

เลอ ทิสซิเอร์ใช้เวลาตลอดอาชีพการค้าแข้งของเขากับเซาแทมป์ตันก่อนจะหันไปเล่นฟุตบอลนอกลีกในปี ค.ศ. 2002 เขาได้รับความรักเป็นพิเศษจากแฟน ๆ ของเซาแทมป์ตันที่เรียกเขาว่า "Le God"

เลอ ทิสซิเอร์เป็นกองกลางตัวรุกที่มีเทคนิคและทักษะที่ยอดเยี่ยม เขาเป็นดาวยิงสูงสุดตลอดกาลอันดับ 2 ของเซาแทมป์ตันรองจาก มิก แชนนอน และได้รับการโหวตให้เป็นนักฟุตบอลดาวรุ่งแห่งปีของพีเอฟเอ ในปี ค.ศ. 1990 เขาเป็นกองกลางคนแรกที่ยิงได้ 100 ประตูในพรีเมียร์ลีก เขามีความโดดเด่นในด้านการยิงลูกโทษ 

หลังจากแขวนสตั๊ดแล้ว เลอ ทิสซิเอร์ก็กลายเป็นผู้เชี่ยวชาญด้านฟุตบอล และทำงานเป็นผู้ร่วมอภิปรายในรายการ *Soccer Saturday* ของสกายสปอร์ต จนถึงเดือนสิงหาคม ค.ศ. 2020 ในปี ค.ศ. 2011 เขาได้เป็นประธานสโมสรกิตติมศักดิ์ของเกิร์นซีย์ ซึ่งเป็นสโมสรในบ้านเกิดของเขา เขาได้โพสต์หลายโพสต์บนโซเชียลมีเดียเกี่ยวกับโควิด-19 และการรุกรานยูเครนของรัสเซียในปี ค.ศ. 2022 ซึ่งได้รับเสียงวิพากษ์วิจารณ์

## ระดับสโมสร
### เริ่มต้นอาชีพ
เลอ ทิสซิเอร์เกิดที่เกิร์นซีย์ ดินแดนภายใต้อธิปไตยของสหราชอาณาจักร และเล่นฟุตบอลเยาวชนบนเกาะกับ Vale Recreation ระหว่างอายุ 7 ถึง 16 ปี ตอนอายุ 15 ปี เขาได้ทดสอบฝีเท้ากับออกซฟอร์ดยูไนเต็ด แต่ก็ไม่มีอะไรเกิดขึ้น

### เซาแทมป์ตัน

## อ้างอิง

หมวดหมู่:กองกลางฟุตบอล
หมวดหมู่:นักฟุตบอลทีมชาติอังกฤษ
หมวดหมู่:ผู้เล่นสโมสรฟุตบอลเซาแทมป์ตัน
คัมแพนญา ที-เร็กซ์

**คัมแพนญา ที-เร็กซ์** () เป็นยานยนต์สปอร์ตสามล้อสองที่นั่ง ที่สร้างโดยบริษัท คัมแพนญามอเตอร์ส (Campagna Motors) ซึ่งตั้งอยู่ในรัฐเกแบ็ก ประเทศแคนาดา ขับเคลื่อนด้วยเครื่องยนต์หกสูบเรียงจากบีเอ็มดับเบิลยู แม้ว่าจะเคยจดทะเบียนในหมวดรถจักรยานยนต์ แต่ในปัจจุบันส่วนใหญ่จดทะเบียนเป็น "รถยนต์สามล้อ" อย่างไรก็ตาม ในบางรัฐของสหรัฐ เช่น แอริโซนา ยังสามารถจดทะเบียนเป็นรถจักรยานยนต์ได้ โดยไม่จำเป็นต้องได้รับการรับรองว่าอยู่ในหมวดรถจักรยานยนต์ ภายในห้องโดยสารสามารถรองรับผู้ขับขี่และผู้โดยสารแบบนั่งเคียงกัน โดยมีพนักพิงหลังแบบปรับได้ แป้นเหยียบและที่พักเท้า เข็มขัดนิรภัยสามจุดแบบดึงกลับได้ ที-เร็กซ์ ใช้เกียร์ธรรมดาแบบซีเควนเชียล บังคับด้วยมือด้วยก้านควบคุม ลักษณะแบบเดียวกับเกียร์ธรรมดาที่ใช้ในรถจักรยานยนต์

ที-เร็กซ์ วางจำหน่ายในเชิงพาณิชย์ตั้งแต่ต้นคริสต์ทศวรรษ 1990 ได้รับการออกแบบโดยบริษัทด็อยทช์แมน ดีไซน์ (Deutschman Design)

## ประวัติ
ใน ค.ศ. 1976, 1977 และ 1979 แดเนียล คัมแพนญา (Daniel Campagna) เป็นนักแข่งรถฟอร์มูลาฟอร์ด (Formula Ford) ในรัฐเกแบ็ก ระหว่างนั้นเขายังได้ทำการปรับปรุงเครื่องยนต์หลายส่วน ที่สำคัญรวมถึงที่เขาพัฒนาเครื่องยนต์วูดู จากเครื่องยนต์ฟอร์ด วี-8 ในปี 1982 ต่อมาเขาได้ทำการประดิษฐ์รถที-เร็กซ์ รุ่นแรกด้วยมือ และได้ก่อตั้งบริษัทของตัวเองชื่อบริษัทคัมแพนญา โมโต สปอร์ต (Campagna Moto Sport Inc.) โดยในปี 1990 เขาได้รวบรวมทีมการผลิตและสร้างรถต้นแบบสำเร็จในอีกไม่กี่ปีต่อมา

ตั้งแต่ ค.ศ. 1994 ถึง 2000 ที-เร็กซ์ มีจำหน่ายเฉพาะในรัฐเกแบ็ก แต่ตั้งแต่ต้นคริสต์ทศวรรษ 2000 เป็นต้นมา มีการจำหน่าย ที-เร็กซ์ ในส่วนที่เหลือของประเทศแคนาดาและสหรัฐอเมริกา ในเดือนมิถุนายน ค.ศ. 2004 บริษัทประสบปัญหาทางการเงิน และได้ให้สิทธิ์ทั่วโลกในการผลิตและจำหน่ายรถ ที-เร็กซ์ กับบริษัท ที-เร็กซ์ เวฮิเคิลส์ (T-Rex Vehicles Inc.) แต่เพียงผู้เดียว จากข้อตกลงนี้บริษัทอ้างว่าต้นทุนการผลิตสามารถลดลงได้ร้อยละ 20 

ในปี ค.ศ. 2001 ที-เร็กซ์ เปิดตัวเข้าสู่ตลาดสหรัฐ รวมถึงได้รับการรับรองจากคณะกรรมการทรัพยากรอากาศแคลิฟอร์เนีย (CARB) ในปี ค.ศ. 2002

ตั้งแต่เดือนกรกฎาคม ค.ศ. 2009 บริษัทมีพนักงาน 23 คน ที่ดำเนินการผลิตรถ ที-เร็กซ์ สองถึงสามคันต่อสัปดาห์

จนถึงปี 2016 ที-เร็กซ์ ยังคงดำเนินการผลิต และตั้งแต่ปี 2011 บริษัทได้เปิดจำหน่ายรถสปอร์ตสามล้อรุ่น V13R ด้วย ยอดขายส่วนใหญ่อยู่ในรัฐเกแบ็ก แคนาดา และตลาดส่งออกที่ใหญ่ที่สุดคือภูมิภาคตะวันออกกลาง

## เครื่องยนต์
ตัวอย่างของเครื่องยนต์ต่าง ๆ ที่นำมาติดตั้งในรถ คัมแพนญา ที-เร็กซ์ ตลอดระยะเวลาที่ดำเนินการผลิต เช่น:

* เครื่องยนต์ซูซูกิ จีเอสเอ็กซ์-อาร์1100
* เครื่องยนต์คาวาซากิ ซีเอ็กซ์-11
* เครื่องยนต์คาวาซากิ ซีเอ็กซ์-12อาร์
* เครื่องยนต์บีเอ็มดับเบิลยู เค1600

## อ้างอิง

## แหล่งข้อมูลอื่น

* 

หมวดหมู่:ผลิตภัณฑ์ที่ออกในปี พ.ศ 2538
หมวดหมู่:ยานพาหนะ
หมวดหมู่:อุตสาหกรรมในประเทศแคนาดา
จิง โองาซาวาระ

**จิง โองาซาวาระ** (小笠原 仁おがさわら じん, 16 สิงหาคม 1994 -) เป็นนักพากย์และนักร้องชายชาวญี่ปุ่น เป็นนักร้องนำของสมาชิกวงร็อก GYROAXIA เกิดที่จังหวัดคานางาวะ สังกัด EARLY WING

## ผลงานพากย์
* *[[WAVE!! ~เซิร์ฟฟิงยัปเปะ!!~]]* (อากิตสึกิ โช)
* *[[SSSS.DYNAZENON]]* (อาวากิ)
* *[[เดไออิมอน สิ่งที่พบพาน]]* (ซาซากิ)
* *[[ไชน์ออน! บากูมัตสึแบดบอยส์!]]* (คุซากะ เกนซุย)
* *[[คาวาอิซูงิ ไครซิส]]* (มุกาอิ เซย์จิ)

## อ้างอิง

หมวดหมู่:บุคคลที่ยังมีชีวิตอยู่
หมวดหมู่:บุคคลที่เกิดในปี พ.ศ. 2537
หมวดหมู่:บุคคลจากจังหวัดคานางาวะ
หมวดหมู่:นักพากย์ชายชาวญี่ปุ่น
คารูกัง

thumb| คารุกังมันจู
**คารุกัง** () เป็นขนมญี่ปุ่นของภูมิภาคคิวชู และ โอกินาวะ โดยเฉพาะจังหวัดคาโกชิมะ  เดิมทีทำเป็นในรูปแบบซาโองาชิเช่นเดียวกับอุยโร แต่ในช่วงไม่กี่ปีที่ผ่านมาการทำ **คารุกังมันจู** (軽羹饅頭) ซึ่งมีไส้ถั่วแดงอยู่ข้างใน ได้รับความนิยมมากขึ้น

## วิธีการผลิต
ใช้น้ำตาล แป้งคารุกัง มันภูเขา และน้ำ เป็นวัตถุดิบ ด้วยอัตราส่วนน้ำหนักประมาณ 6:5:4:3

แป้งคารุกังโกะเป็นแป้งข้าวเจ้าชนิดหนึ่งที่ทำโดยการล้างข้าวแล้วทุบให้แตก และบดให้หยาบ ในจังหวัดคาโงชิมะมีหลายบริษัทที่ผลิตแป้งชนิดนี้ขาย

สำหรับหัวมันที่ใช้นั้น ใช้มันภูเขาญี่ปุ่นจะเหมาะกว่ามันชนิดอื่นเช่นฮ่วยซัว ด้วยเหตุนี้ ในปีที่ผลการเก็บเกี่ยวมันตามธรรมชาติไม่ค่อยดีก็จะทำให้ผลิตได้ยากและจำเป็นต้องขึ้นราคา ในบางกรณี ไข่ขาวจะถูกเติมเมื่อส่วนผสมไม่เพียงพอหรือมีความหนืดไม่เพียงพอ

ปอกเปลือกและขูดมันเทศแล้วเติมน้ำเล็กน้อยเพื่อให้เป็นของเหลว เติมน้ำตาลลงไป แล้วค่อย ๆ เติมน้ำที่เหลือในขณะที่ผสมจนเป็นเนื้อเดียวกัน สุดท้ายใส่แป้งคารุกังแล้วผสมให้เข้ากัน

จากนั้นนำแป้งที่ผสมแล้วใส่ภาชนะบาง ๆ แล้วนึ่งนานกว่า 20 นาที เพื่อให้มีลักษณะกึ่ง ฟองน้ำ สีขาวยืดหยุ่นได้ เวลารับประทานจะหั่นเป็นชิ้น คารุกังเชิงพาณิชย์ทั่วไปมีความชื้นประมาณ 40% ปริมาณน้ำตาลประมาณ 40% และมีความพรุนประมาณ 1.3 ลบ.ซม. ต่อกรัม

หากห่อถั่วอาซูกิกวนไว้ข้างใน ให้ปั้นเป็นก้อนกลมแล้วนำไปนึ่งเพื่อทำคารุคังมันจู ลดน้ำลงเพื่อให้แป้งแข็งเล็กน้อยแล้วนวดให้เข้ากัน

## อ้างอิง

หมวดหมู่:วางาชิ
ริโฮะ ซูงิยามะ

**ริโฮะ ซูงิยามะ** (杉山 里穂すぎやま りほ; 31 ธันวาคม ? ) เป็น นักพากย์หญิงชาวญี่ปุ่น เกิดที่จังหวัดฮกไกโด สังกัดเมาซูโปรโมชัน

## ผลงานพากย์
* *[[CONCEPTION]]* (ทารัว)
* *[[วิทยุหรรษา ฟังฉันหน่อยเซ่]]* (โคดะ มินาเระ)
* *[[สึกุโมโมะ ภูตสาวแสบดุ]]* (อาชิมิเนะ อารุมิ)
* *[[86 -เอทตี้ซิกซ์-]]* (อ็องริเอ็ตตา เพ็นโรส)
* *[[ล่าสไลม์มา 300 ปีรู้ตัวอีกทีก็เลเวล MAX ซะแล้ว]]* (โรซารี)
* *[[ห้องเรียนจารชน]]* (อีฟ)
* *[[ชีวิตเกษตรตามใจ ในต่างโลก]]* (ยา)
* *[[โมอิปปง! หนึ่งแต้มฝัน]]* (ฟุจิโมริ รัง)
* *[[ซ่อนคมเวทเจ็ดดาบมาร]]* (พีต เรสตัน)
* *[[เจ้าหญิงผู้เสียสละกับราชาอสูร]]* (เด็ก อิลีอา)

## อ้างอิง

หมวดหมู่:บุคคลที่ยังมีชีวิตอยู่
หมวดหมู่:บุคคลจากจังหวัดฮกไกโด
หมวดหมู่:นักพากย์หญิงชาวญี่ปุ่น

หมวดหมู่:บุคคลที่ได้รับรางวัลเซยูอะวอดส์
เอสโอเอส (อัลบั้มซีซา)

***เอสโอเอส*** () เป็นสตูดิโออัลบั้มลำดับที่ 2 ของนักร้องชาวอเมริกัน ซีซา เผยแพร่ผ่านท็อปดอกเอ็นเตอร์เทนเมนต์และอาร์ซีเอเรเคิดส์ เมื่อวันที่ 9 ธันวาคม ค.ศ. 2022 มีนักร้องรับเชิญ ได้แก่ ดอน โทลิเวอร์, ฟีบี บริดเจอรส์, แทรวิส สก็อตต์ และโอแอลเดอร์ตีแบสสตราด์ ซีซาทำงานร่วมกับโปรดิวเซอร์และนักแต่งเพลงมากมาย เช่น เบบีเฟซ, เจฟฟ์ แบสเกอร์, เบนนี บลังโก, ร็อดนีย์ เจอร์กินส์, ดีเจดาฮี, กาเบรียล ฮาร์ดแมน, แอนต์ คลีมอนส์ และลิซโซ ทำหน้าที่เป็นภาคต่อของอัลบั้มก่อนหน้าของซีซา *คอนโทรล* (2017)
 
อัลบั้มนี้นำหน้าด้วยสามซิงเกิล — "Good Days" "I Hate U" และ "Shirt" สองเพลงแรกขึ้นสูงสุดในสิบอันดับแรกของ''บิลบอร์ด''ฮอต 100 ควบคู่ไปกับ "Nobody Gets Me" และ "Kill Bill" ซึ่งเป็นซิงเกิลที่สี่และห้าตามลำดับ เมื่อเปิดตัว*เอสโอเอส*ได้รับเสียงวิจารณ์ชื่นชมอย่างกว้างขวางสำหรับเสียงที่ผสมผสานและเสียงร้องของซีซา โดยสื่อหลายสำนักจัดอันดับให้เป็นหนึ่งในอัลบั้มที่ดีที่สุดของปี ค.ศ. 2022

อัลบั้มนี้เปิดตัวที่อันดับหนึ่งใน''บิลบอร์ด'' 200 ซึ่งเป็นอัลบั้มแรกของซีซาที่ทำได้ และทำลายสถิติของสัปดาห์การสตรีมที่มากที่สุดสำหรับอัลบั้มอาร์แอนด์บีในสหรัฐ อัลบั้มอาร์แอนด์บีชุดแรกที่ใช้เจ็ดสัปดาห์แรกบนชาร์ตนับตั้งแต่อัลบั้ม *วิตนีย์* ของวิตนีย์ ฮิวสตัน (1987) เพื่อประชาสัมพันธ์อัลบั้ม ซีซาได้เริ่มทัวร์คอนเสิร์ตในอเมริกาเหนือ เอสโอเอสทัวร์ ในช่วงต้นปี ค.ศ. 2023

## ผลการตอบรับ

เมื่ออัลบั้ม *เอสโอเอส* เปิดตัว สื่อสิ่งพิมพ์จำนวนมากได้เผยแพร่รายชื่ออัลบั้มที่ดีที่สุดประจำปีของตนแล้ว อย่างไรก็ตาม สื่อสิ่งพิมพ์บางฉบับที่ออกรายการภายหลังมี *เอสโอเอส* รวมอยู่ด้วย

## รายชื่อเพลง

**หมายเหตุ**
*  หมายถึงผู้ผลิตเพิ่มเติม
*  หมายถึงผู้ผลิตเบ็ดเตล็ด
*  หมายถึงผู้ผลิตเสียง

## อ้างอิง

หมวดหมู่:อัลบั้มเพลงในปี พ.ศ. 2565
หมวดหมู่:อัลบั้มเพลงของค่ายอาร์ซีเอเรเคิดส์
หมวดหมู่:อัลบั้มเพลงแนวป็อปโดยศิลปินชาวอเมริกัน
ไอมิ

**ไอมิ** (愛美あいみ, 25 ธันวาคม 1991 -) เป็นนักพากย์และนักร้องหญิงชาวญี่ปุ่น ชื่อจริงและชื่อเดิมในวงการคือ **ไอมิ เทรากาวะ** (寺川 愛美) เกิดที่เมืองโกเบ จังหวัดเฮียวโงะ สังกัดฮิบิกิ

## ผลงานพากย์
* *[[องค์ชายจิตป่วนกับน้องเหมียวยิ้มยาก]]* (เอมิ)
* *[[พี่สาวมาแล้ว]]* (มิซึฮาระ โทโมยะ)
* *[[ฟิวเจอร์การ์ด บัดดี้ไฟท์]]* (เฮียวริว คิริ)
* *[[พลาสติก เมมโมรี่]]* (เชรี)
* *[[Luck & Logic]]* (นานาโฮชิ ยุการิ)
* *[[BanG Dream!]]* (โทยามะ คาสึมิ)
* *[[โชเม็ตสึโทชิ]]* (คิเกียว)
* *[[มีเดียมิกซ์สาวน้อยดีเจ]]* (ยามาเตะ เคียวโกะ)
* *[[ย้อนเวลา รีเมคชีวิต]]* (โคงุเระ นานาโกะ)
* *[[ศึกเดือด 5 วิพลิกชะตา]]* (อามากาเงะ ยูริ)
* *[[เทปเปน—!!!]]* (ทากาฮาชิ โยโมกิ)
* *[[สาวน้อยเวทมนตร์จอมล้างผลาญ]]* (บลู)
* *[[วัดป่วนชวนมารัก]]* (อาโอบะ ยุซึกิ)
* *[[ไอดอลมาสเตอร์ มิลเลียนไลฟ์!]]* (จูเลีย)

## อ้างอิง

หมวดหมู่:บุคคลที่ยังมีชีวิตอยู่
หมวดหมู่:บุคคลที่เกิดในปี พ.ศ. 2534
หมวดหมู่:บุคคลจากโคเบะ
หมวดหมู่:ศิลปินสังกัดโพนีแคนยอน
หมวดหมู่:นักร้องเพลงประกอบอนิเมะ
หมวดหมู่:นักร้องป็อปหญิงญี่ปุ่น
หมวดหมู่:นักพากย์หญิงชาวญี่ปุ่น
เทศบาลตำบลหอมศีล

**หอมศีล** เป็นองค์กรปกครองส่วนท้องถิ่นประเภทเทศบาลตำบลซึ่งมีอาณาเขตครอบคลุมบางส่วนในพื้นที่หมู่ 1–3 ตำบลหอมศีล ในอำเภอบางปะกง จังหวัดฉะเชิงเทรา เดิมมีฐานะเป็นสุขาภิบาลบางเกลือที่จัดตั้งขึ้นใน พ.ศ. 2507 ในท้องที่ตำบลบางเกลือ (เดิม) ในปี พ.ศ. 2533 ได้แยกพื้นที่ 6 หมู่บ้านของตำบลบางเกลือ ตั้งเป็นตำบลหอมศีล ท้องที่สุขาภิบาลจึงอยู่ในเขตตำบลหอมศีล และจัดตั้งเป็นเทศบาลตำบลบางเกลือใน พ.ศ. 2542

ในวันที่ 21 สิงหาคม พ.ศ. 2544 ทางราชการได้เห็นว่าชื่อของเทศบาลตำบลบางเกลือ ไม่ใช่ชื่อที่เกี่ยวข้องในพื้นที่ เพราะมีการแยกหมู่บ้านตั้งเป็นตำบลใหม่ออกจากพื้นที่ตำบลบางเกลือตั้งแต่ปี พ.ศ. 2533 จึงอ้างอิงชื่อตามประวัติศาสตร์ชุมชนที่ประชาชนรู้จักโดยทั่วไปในท้องที่ คือ ตำบลหอมศีล, คลองหอมศีล, วัดหอมศีล, ชุมชนบ้านคลองหอมศีล, ชุมชนบ้านปากคลองหอมศีล เป็น "เทศบาลตำบลหอมศีล"

พื้นที่เทศบาลตำบลอยู่ห่างจากที่ว่าการอำเภอบางปะกงประมาณ 11.4 กิโลเมตร และห่างจากศาลากลางจังหวัดฉะเชิงเทราประมาณ 35.9 กิโลเมตร อยู่ห่างจากกรุงเทพมหานครประมาณ 59.5 กิโลเมตร มีพื้นที่รับผิดชอบทั้งหมด 0.62 ตารางกิโลเมตร หรือคิดเป็นพื้นที่ 387.5 ไร่ ในปี พ.ศ. 2565 เขตเทศบาลตำบลหอมศีลมีประชากรทั้งหมด 1,252 คน และมีทั้งหมด 3 ชุมชน ได้แก่ ชุมชนวัดหอมศีล (บางส่วนของหมู่ที่ 1,3), ชุมชนบางพลีน้อย (บางส่วนของหมู่ที่ 2) และชุมชนหอมศีล (บางส่วนของหมู่ที่ 3)

## อ้างอิง

## แหล่งข้อมูลอื่น

* เว็บไซต์เทศบาลตำบลหอมศีล

หอมศีล
หมวดหมู่:อำเภอบางปะกง
การซื้อดับเบิลยูดับเบิลยูอีโดยเอนเดฟเวอร์

**การซื้อดับเบิลยูดับเบิลยูอีโดยเอนเดฟเวอร์** เริ่มขึ้นในวันจันทร์ที่ 3 เมษายน ค.ศ. 2023 เมื่อเอนเดฟเวอร์ เจ้าของอัลติเมทไฟต์ติงแชมเปียนชิพ ผู้จัดการแข่งขันศิลปะการต่อสู้แบบผสมประกาศว่าจะเข้าซื้อกิจการของดับเบิลยูดับเบิลยูอีซึ่งเป็นผู้จัดมวยปล้ำอาชีพรายใหญ่ที่สุดในโลก ข้อตกลงดังกล่าวมีมูลค่าประมาณ 9.3 พันล้านเหรียญสหรัฐ และจะรวม 2 บริษัทเป็นบริษัทใหม่ อย่างไรก็ตาม ทั้งดับเบิลยูดับเบิลยูอีและยูเอฟซี จะยังคงดำเนินธุรกิจโดยแยกเป็นแผนกของบริษัทใหม่ การควบรวมกิจการคาดว่าจะเสร็จสิ้นภายในครึ่งปีหลัง

## เบื้องหลัง
### อัลติเมทไฟต์ติงแชมเปียนชิพ

อัลติเมทไฟต์ติงแชมเปียนชิพเป็นผู้จัดการแข่งขันศิลปะการต่อสู้แบบผสมที่ก่อตั้งโดยนักธุรกิจ อาร์ท เดวีส์ และ Rorion Gracie นักศิลปะการต่อสู้ในปี ค.ศ. 1993 ในปี ค.ศ. 2001 ยูเอฟซีถูกซื้อกิจการโดยผู้บริหารของ Station Casinos Frank และ Lorenzo Fertitta จาก Semaphone Entertainment Group ในราคา 2 ล้านเหรียญสหรัฐ Fertittas ก่อตั้งบริษัท Zuffa เพื่อบริหารธุรกิจ และแต่งตั้งให้ดานา ไวต์เป็นประธาน

## อ้างอิง

หมวดหมู่:อัลติเมทไฟต์ติงแชมเปียนชิพ
หมวดหมู่:เวิลด์เรสต์ลิงเอ็นเตอร์เทนเมนต์
สถาบันข้อมูลขนาดใหญ่ (องค์การมหาชน)

**สถาบันข้อมูลขนาดใหญ่ (องค์การมหาชน)** (ย่อว่า สขญ.; ) เป็นหน่วยงานของรัฐ ประเภทองค์การมหาชน  ภายใต้การกำกับดูแลของกระทรวงดิจิทัลเพื่อเศรษฐกิจและสังคม

สขญ. จัดตั้งขึ้นในวันที่ 3 มิถุนายน พ.ศ. 2566 ตามพระราชกฤษฎีกาจัดตั้งสถาบันข้อมูลขนาดใหญ่ (องค์การมหาชน) พ.ศ. 2566 ที่ประกาศในราชกิจจานุเบกษา โดยโอนภาระหน้าที่ ทรัพย์สิน และหนี้สิน จากสถาบันส่งเสริมการวิเคราะห์และบริหารข้อมูลขนาดใหญ่ภาครัฐ (สวข.)  ที่จัดตั้งขึ้นก่อนหน้านี้ มาเป็นของ สขญ. ตามมติคณะรัฐมนตรีเมื่อวันที่ 7 พฤษภาคม 2562  

ภารกิจของ สขญ. ครอบคลุมการส่งเสริมการใช้ข้อมูลขนาดใหญ่ในภาคเอกชน เพิ่มเติมจากภารกิจเดิมของ สวข. ที่มุ่งเน้นการให้บริการด้านการพัฒนาบุคลากรและการวิเคราะห์ข้อมูลขนาดใหญ่ (Big Data Analytics) ของภาครัฐแต่เพียงอย่างเดียว

## วัตถุประสงค์จัดตั้ง

# จัดทำยุทธศาสตร์เกี่ยวกับการขับเคลื่อนการใช้ประโยชน์จากข้อมูลขนาดใหญ่
# ส่งเสริม ประสาน และให้บริการแก่หน่วยงานของรัฐและเอกชน เพื่อให้เกิดการใช้ประโยชน์จากข้อมูลขนาดใหญ่
# ให้บริการวิเคราะห์ข้อมูลขนาดใหญ่ รวมทั้งให้บริการคำปรึกษาหรือเป็นที่ปรึกษาด้านข้อมูลขนาดใหญ่และเทคโนโลยีที่เกี่ยวข้อง
# ส่งเสริมหน่วยงานของรัฐและเอกชนในการสร้างนวัตกรรมด้านข้อมูลขนาดใหญ่ และเทคโนโลยีที่เกี่ยวข้องให้มีมาตรฐานในระดับสากล
# ส่งเสริม สนับสนุน และพัฒนาธุรกิจด้านการวิเคราะห์ และใช้ประโยชน์จากข้อมูลขนาดใหญ่ของประเทศ
# ส่งเสริม สนับสนุน และพัฒนานองค์ความรู้ และบุคลากรของประเทศ ด้านการวิเคราะห์ข้อมูลขนาดใหญ่
# ดำเนินการอื่นเพื่อพัฒนาข้อมูลขนาดใหญ่ของประเทศตามที่กฎหมายกำหนดหรือคณะรัฐมนตรีมอบหมาย

## อ้างอิง

หมวดหมู่:กระทรวงดิจิทัลเพื่อเศรษฐกิจและสังคม
หมวดหมู่:หน่วยงานของรัฐบาลไทยในเขตจตุจักร
หมวดหมู่:องค์การมหาชน
หมวดหมู่:องค์การที่ก่อตั้งในปี พ.ศ. 2566
หมวดหมู่:หน่วยงานภาครัฐที่ก่อตั้งในปี พ.ศ. 2566
โยนิงอูจิมาจัง

เป็นวิดีโอเกมไพ่นกกระจอกใน ค.ศ. 1984 ที่พัฒนาโดยบริษัทฮัดสันซอฟต์ และเผยแพร่โดยนินเท็นโดสำหรับแฟมิคอม ซึ่งวางจำหน่ายเฉพาะในประเทศญี่ปุ่นเท่านั้น นับเป็นเกมไพ่นกกระจอกเกมที่สองที่เผยแพร่โดยบริษัทนินเท็นโด

## รูปแบบการเล่น
thumb|left|การตั้งค่าเริ่มต้นโดยทั่วไป

เกมดังกล่าวประกอบด้วยไพ่นกกระจอกญี่ปุ่น (หรือที่เรียกว่าไพ่นกกระจอก*รีจิ*) กับคู่ต่อสู้คอมพิวเตอร์หนึ่งถึงสามคน โดยหลังจากเกมนี้แพร่กระจายไปยังวิดีโอเกมที่เกี่ยวข้องกับไพ่นกกระจอกส่วนใหญ่ เกมดังกล่าวก็ได้กลายเป็นรูปแบบของไพ่นกกระจอกที่ได้รับการยอมรับอย่างกว้างขวางที่สุดสำหรับนักเล่นเกมชาวญี่ปุ่น ซึ่ง "ตัวนับกระเบื้องที่เหลืออยู่" ทำหน้าที่เป็นตัวเตือนผู้เล่นเกี่ยวกับสถานะของกำแพง

## การตอบรับ
เกมนี้ขายไปแล้ว 1,450,000 ชุดในประเทศญี่ปุ่น

## หมายเหตุ


## อ้างอิง

หมวดหมู่:วิดีโอเกมที่ออกวางจำหน่ายในปี พ.ศ. 2527
หมวดหมู่:เกมจากค่ายฮัดสันซอฟต์
หมวดหมู่:เกมสำหรับแฟมิคอม
หมวดหมู่:วิดีโอเกมไพ่นกกระจอก
หมวดหมู่:วิดีโอเกมที่พัฒนาขึ้นในประเทศญี่ปุ่น
พระเจ้าหรรษวรมันที่ 1

**พระเจ้าหรรษวรมันที่ 1** (; สวรรคต ค.ศ. 923) เป็นพระมหากษัตริย์แห่งอาณาจักรพระนคร ครองราชย์ระหว่างปี ค.ศ. 910 – 923 พระองค์ถูกกล่าวถึงโดย David P. Chandler ซึ่งเป็นหนึ่งในนักวิชาการตะวันตกระดับแนวหน้าของประวัติศาสตร์สมัยใหม่กัมพูชา

## อ้างอิง

หมวดหมู่:พระมหากษัตริย์กัมพูชา
วาตารุ คาโต

**วาตารุ คาโต** (加藤 渉かとう わたる, 17 กรกฎาคม - ) เป็นนักพากย์ชายชาวญี่ปุ่น เกิดที่โตเกียว สังกัดไอแอมเอนเทอร์ไพรซ์

เรียนจบจากสถาบันวิจัยการบรรยายและการแสดงญี่ปุ่น จากนั้นจึงเข้าสังกัดไอแอมเอนเทอร์ไพรซ์ตั้งแต่ปี 2015

## ผลงานพากย์
* *[[ID：INVADED]]* (โคกุฟุ ชิโร)
* *[[แข้งเด็กหัวใจนักสู้]]* (อาซาริ มาทิส จุง)
* *[[เมื่อผู้กล้าลาโลกแล้ว! เพราะชาวบ้านอย่างผมเผลอทำผู้กล้าตาย]]* (โทวกะ สก็อต)
* *[[เกิดใหม่ทั้งทีขอสร้างอาณาจักรด้วยขนมหวาน]]* (สกวาล มิล คาโดเรเช็ก)
* *[[รักรักรักรักรักเธอหมดหัวใจจากแฟนสาว 100 คน]]* (ไอโจ เร็นตาโร)

## อ้างอิง

หมวดหมู่:บุคคลที่ยังมีชีวิตอยู่
หมวดหมู่:บุคคลจากมหานครโตเกียว
หมวดหมู่:นักพากย์ชายชาวญี่ปุ่น
รายชื่อบุคคลที่ได้รับเสนอชื่อเป็นนายกรัฐมนตรีไทย พ.ศ. 2566

ต่อไปนี้เป็น **รายชื่อบุคคลที่พรรคการเมืองจะเสนอให้รัฐสภาพิจารณาแต่งตั้งเป็นนายกรัฐมนตรี**ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 ตามที่คณะกรรมการการเลือกตั้งประกาศในวันที่ 14 เมษายน 2566 โดยเรียงชื่อพรรคตามลำดับอักษร

กฎหมายกำหนดให้พรรคการเมืองเสนอรายชื่อบุคคลพรรคละไม่เกินสามคนให้รัฐสภาพิจารณาแต่งตั้งเป็นนายกรัฐมนตรี โดยบุคคลดังกล่าวไม่จำเป็นต้องเป็นสมาชิกสภาผู้แทนราษฎร คณะกรรมการเลือกตั้งตัดออกหนึ่งรายชื่อได้แก่ รัฐฐาน์ พีรวิชญ์ธนาภัค เนื่องจากไม่จบการศึกษาระดับปริญญาตรี

## บุคคลผู้มีสิทธิได้รับเสนอชื่อ
บุคคลที่มีสิทธิได้รับเสนอชื่อเป็นนายกรัฐมนตรีไทยจะต้องเป็นผู้ที่มาจากพรรคการเมืองซึ่งมีที่นั่งในสภาผู้แทนราษฎรไม่น้อยกว่า 25 ที่นั่ง ได้แก่

## รายชื่อ

## ดูเพิ่ม

* การลงมติเลือกนายกรัฐมนตรีไทย พ.ศ. 2566
* รัฐบาลไทย

## อ้างอิง

* เลือกตั้ง 2566 : รวมชื่อแคนดิเดตนายกฯ ในบัญชีทุกพรรค พบมีผู้หญิงเพียง 9 คน บีบีซีไทย.

*
หมวดหมู่:รายชื่อบุคคลที่ได้รับเสนอชื่อเป็นนายกรัฐมนตรีไทย
วัดโพธิ์ทรายทอง

**วัดโพธิ์ทรายทอง** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลละหานทราย อำเภอละหานทราย จังหวัดบุรีรัมย์ 

วัดโพธิ์ทรายทอง เดิมเรียกว่า **วัดละหานทราย** สร้างเมื่อสมัยใดไม่ปรากฏหลักฐาน สันนิษฐานว่าสร้างสมัยยุคต้นรัตนโกสินทร์ แต่ประกาศตั้งวัดในพระพุทธศาสนา เมื่อ พ.ศ. 2410 และได้รับพระราชทานวิสุงคามสีมา เมื่อวันที่ 18 กุมภาพันธ์ พ.ศ. 2524 ภายในบริเวณวัดเล่ากันว่านกที่จับบนต้นโพธิ์ใหญ่ปืนยิงไม่ออก จึงได้ชื่อว่า "วัดโพธิ์ทรายทอง"

วัดมีเกจิอาจารย์คือพระครูภาวนาภิมณฑ์ (สุข ธมฺมโชโต) อดีตเจ้าอาวาสซึ่งได้รับการแต่งตั้งเป็นเจ้าอาวาสวัดโพธิ์ทรายทอง พ.ศ. 2498 ท่านได้สร้างรูปหล่อลอยองค์เนื้อตะกั่วเถื่อนเป็นช่อจำนวน 108 องค์ และได้สร้างพระผงรูปสี่เหลี่ยม ตะกรุดสามกษัตริย์ เป็นต้น วัดได้สร้างรูปหล่อเหมือนหลวงปู่สุข ธมมโชโต ในช่วงเดือนเมษายนของทุกปีทางวัดจะจัดให้มีงานนมัสการหลวงปู่สุขเป็นประจำ

## อ้างอิง

หมวดหมู่:วัดในจังหวัดบุรีรัมย์
หมวดหมู่:วัดไทยในสังกัดคณะสงฆ์มหานิกาย
ต้นไม้แห่งการรู้ถึงความดีและความชั่ว

[thumb| ''อาดัมและเอวา - สรวงสวรรค์'' (''Adam and Eve - Paradise'') วาดโดย [ลูคัส ครานัค|ลูคัส ครานัค ผู้อาวุโส ต้นไม้แห่งการรู้ถึงความดีและความชั่วอยู่ทางด้านขวา]]
ในศาสนายูดาห์และศาสนาคริสต์ **ต้นไม้แห่งการรู้ถึงความดีและความชั่ว** หรือ **ต้นไม้แห่งความสำนึกในความดีและความชั่ว** ( , ) เป็นต้นไม้หนึ่งในสองต้นที่ปรากฏในเรื่องราวของสวนเอเดนในปฐมกาล 2–3 พร้อมกับต้นไม้แห่งชีวิต นักวิชาการบางคนแย้งว่าต้นไม้แห่งการรู้ถึงความดีและความชั่วเป็นอีกชื่อหนึ่งของต้นไม้แห่งชีวิต

## ในปฐมกาล
### เรื่องเล่า
ปฐมกาล 2 บรรยายว่า พระเจ้าทรงให้ชายชื่ออาดัมอยู่ในสวนเอเดน โดยอนุญาตให้กินผลไม้จากต้นไม้ได้ทุกต้น ยกเว้นผลของต้นไม้แห่งการรู้ถึงความดีและความชั่ว พระเจ้าทรงสร้างหญิงชื่อเอวาหลังจากมอบคำสั่งนี้ให้อาดัม ในปฐมกาล 3 มีงูมาโน้มน้าวให้เอวาให้กินผลไม้ต้องห้ามจากต้นไม้แห่งการรู้ถึงความดีและความชั่ว และเอวาก็ให้อาดัมกินด้วย พระเจ้าจึงขับไล่ทั้งคู่ออกจากสวนเอเดน

### ความหมายของ ''ความดีและความชั่ว''
วลีในภาษาฮีบรู  (  ) แปลตรงตัวว่า "ความดีและความชั่ว" นี่อาจเป็นตัวอย่างของอุปมาโวหารประเภทหนึ่งที่เรียกว่า merism ซึ่งเป็นเครื่องมือทางวรรณกรรมที่จับคู่คำตรงข้ามเข้าด้วยกันเพื่อสร้างความหมายทั่วไป ทำให้วลี  "ความดีและความชั่ว"  สามารถแปลความอย่างง่ายว่า "ทุกสิ่ง" สิ่งนี้มีปรากฏในคำแสดงออกของอียิปต์ว่า "ชั่ว-ดี" ซึ่งปกติใช้เพื่อหมายถึง "ทุกสิ่ง" ในวรรณคดีกรีก โฮเมอร์ยังใช้เครื่องมือนี้ในฉากที่เทเลมาคัสกล่าวว่า "ข้า [ต้องการ] รู้ทุกสิ่ง ความดีและความชั่ว" แม้ว่าคำที่ใช้คือ –  สำหรับ "ความดี" และ  สำหรับ "ความชั่ว" – ควรมีความหมาย "เหนือกว่า" และ "ด้อยกว่า" มากกว่า  อย่างไรก็ตาม หากเข้าใจวลีว่า "ต้นไม้แห่งการรู้ถึงความดีและความชั่ว " ว่าหมายถึงต้นไม้ที่มีผลไม้ที่ให้ความรู้ในทุกสิ่ง วลีนี้ก็ไม่จำเป็นต้องแสดงถึงแนวคิดทางศีลธรรมเสมอไป มุมมองนี้เสนอขึ้นโดยนักวิชาการหลายคน

เมื่อพิจารณาถึงบริบทของการไม่เชื่อฟังพระเจ้า การตีความอื่น ๆ ของนัยของวลีนี้ก็จำเป็นต้องได้รับการพิจารณาเช่นกัน โรเบิร์ต อัลเตอร์เน้นประเด็นที่ว่าเมื่อพระเจ้าห้ามไม่ให้อาดัมกินผลไม้จากต้นไม้นั้น พระองค์ตรัสว่าถ้าอาดัมทำเช่นนั้น "พวกเจ้าจะตาย" ภาษาฮีบรูของคำพูดนี้อยู่ในรูปแบบที่ใช้เป็นประจำในคัมภีร์ไบเบิลฮีบรู สำหรับการออกคำสั่งประหารชีวิต

อย่างไรก็ตาม มีการตีความทางวิชาการสมัยใหม่จำนวนมาเกี่ยวกับคำว่า  (Hada'at tov wa-ra "การรู้ถึงความดีและความชั่ว") ในปฐมกาล 2–3 ว่าอาจหมายถึงสติปัญญา สัพพัญญุตา ความรู้เรื่องเพศ การเลือกปฏิบัติทางศีลธรรม วุฒิภาวะ และคุณลักษณะอื่น ๆ นักวิชาการนาทาน เฟรนช์กล่าวว่าคำนี้น่าจะหมายถึง "ความรู้สำหรับการจัดการการมอบรางวัลและการลงโทษ" เสนอความเห็นว่าความรู้ที่พระยาเวห์ห้ามแต่มนุษย์ยังได้รับในปฐมกาล 2-3 เป็นภูมิปัญญาสำหรับการใช้อำนาจสูงสุด

## ดูเพิ่ม
* บาปกำเนิด

## อ้างอิง

### บรรณานุกรม
* 
* 

## แหล่งข้อมูลอื่น

* 

หมวดหมู่:อาดัมกับเอวา
หมวดหมู่:ต้นไม้ในศาสนาคริสต์
หมวดหมู่:สวนเอเดน
ควบสู้ฟัด

***ควบสู้ฟัด*** () เป็นภาพยนตร์จีนแนวนาฏกรรมโลดโผนในปี พ.ศ. 2566 เขียนบทและกำกับโดยหยางจื่อ และนำแสดงโดยเฉินหลง, หลิว เฮ่าฉุน และ กัว ฉีหลิน ภาพยนตร์เล่าเรื่องราวของนักแสดงผาดโผนวัยเก๋าและม้าแสดงผาดโผนของเขา ภาพยนตร์ฉายในประเทศจีนในวันที่ 7 เมษายน พ.ศ. 2566 วันเดียวกับวันเกิดเฉินหลง และฉายในประเทศไทยในวันที่ 26 เมษายน พ.ศ. 2566

## นักแสดง
* เฉินหลง รับบทเป็น เหล่าหลัว นักแสดงผาดโผนรุ่นเก๋า มีม้าแสดงบทผาดโผนชื่อ *กระต่ายแดง* (赤兔 *ชื่อทู่*)
* หลิว เฮ่าฉุน รับบทเป็น เสียวเป่า ลูกสาวของเหล่าหลอ
* กัว ฉีหลิน รับบทเป็น ไหน่หัว แฟนของเสียวเป่า
* อู๋ จิง รับบทเป็น หยวนเจี๋ย ลูกศิษย์ของเหล่าหลอ
* หรง จู่เอ๋อร์ แสดงเป็น อิงจื่อ นักแสดงผาดโผนหญิง ลูกศิษย์ของเหล่าหลอ
* ยฺหวี ไอ๋เหล่ย รับบทเป็น เซียเหมา สามีของอิงจื่อ
* ยฺหวี หรงกวัง รับบทเป็น เหอซิน ซีอีโอของบริษัท อยากได้ม้าของเหล่าหลอ
* อัน จื้อเจี๋ย รับบทเป็น ต้าหมี่เกอ อันธพาลที่ทำงานให้กับคนทวงหนี้
* เสียว เฉิ่นหยาง รับบทเป็น หลี่เหยียน ทนายความที่ทำงานให้กับเหอซิน
* ชื่อ เยี่ยนเหนิง รับบทเป็น ต้าเหว่ย นักแสดงผาดโผนและเพื่อนของเหล่าหลอ

## อ้างอิง

## แหล่งข้อมูลอื่น

* 
หมวดหมู่:ภาพยนตร์ที่ออกฉายในปี พ.ศ. 2566
การท่องเที่ยวในประเทศเซอร์เบีย

**การท่องเที่ยวในประเทศเซอร์เบีย** ได้รับการยอมรับอย่างเป็นทางการว่าเป็นด้านหลักสำหรับการเติบโตทางเศรษฐกิจและสังคม ภาคการโรงแรมและการจัดเลี้ยงมีสัดส่วนประมาณ 2.2 เปอร์เซ็นต์ของจีดีพีใน ค.ศ. 2015 การท่องเที่ยวในประเทศเซอร์เบียจ้างงานประมาณ 75,000 คน หรือประมาณ 3 เปอร์เซ็นต์ของแรงงานในประเทศ โดยในช่วงไม่กี่ปีที่ผ่านมาจำนวนนักท่องเที่ยวเพิ่มขึ้นโดยเฉพาะนักท่องเที่ยวต่างชาติที่เดินทางเข้ามามากขึ้นปีละประมาณแสนคน ซึ่งใน ค.ศ. 2019 การท่องเที่ยวสร้างรายได้เกือบ 1.698 พันล้านดอลลาร์ โดยรองรับนักท่องเที่ยว 3.7 ล้านคน ที่ครึ่งหนึ่งเป็นชาวต่างชาติ นักท่องเที่ยวชาวจีนเป็นนักท่องเที่ยวต่างชาติจำนวนมากที่สุด รองลงมาคือนักท่องเที่ยวจากบอสเนียและเฮอร์เซโกวีนา, บัลแกเรีย, ตุรกี และเยอรมนี จุดหมายปลายทางหลักสำหรับนักท่องเที่ยวต่างชาติ ได้แก่เบลเกรด, นอวีซาด และนีช ในขณะที่นักท่องเที่ยวในประเทศชอบสปาและรีสอร์ตบนภูเขา การท่องเที่ยวที่เป็นมิตรกับสิ่งแวดล้อมและอย่างยั่งยืนยังได้รับความนิยมอย่างมากในหมู่นักท่องเที่ยวภายในประเทศ โดยคนหนุ่มสาวจำนวนมากไปเยี่ยมชมเขตอนุรักษ์ธรรมชาติและสวนสาธารณะหลายแห่งทางภาคตะวันตกและทางใต้ของประเทศ ประเทศเซอร์เบียยังเป็นที่รู้จักในด้านการท่องเที่ยวเชิงอาหารทั้งในเขตเมืองและชนบท โดยมีเบลเกรดเป็นจุดนัดพบที่มีร้านอาหาร, ร้านกาแฟ, บาร์ และสถานบันเทิงยามค่ำคืนกว่า 2,000 แห่ง

## ประวัติ

### ต้นกำเนิด
ต้นกำเนิดของการท่องเที่ยวในประเทศเซอร์เบียมีความเกี่ยวข้องกับความอุดมสมบูรณ์ของน้ำพุร้อนและแหล่งน้ำแร่ จนถึงขนาดที่ประวัติศาสตร์ของการท่องเที่ยวในประเทศเซอร์เบียบางครั้งเทียบได้กับประวัติศาสตร์ของสปาในประเทศเซอร์เบีย (คำภาษาเซอร์เบียสำหรับสปาคือ*บาญา* ซึ่งกลายมาเป็นส่วนหนึ่งของชื่อสถานที่ต่าง ๆ จำนวนมาก) รวมถึงบางส่วนมีอิทธิพลต่อประวัติศาสตร์และวิวัฒนาการในวงกว้างมากขึ้น เนื่องจากมีการค้นพบซากแหล่งที่อยู่อาศัยของสัตว์ยุคก่อนประวัติศาสตร์อยู่รอบ ๆ สถานที่เหล่านั้น ส่วนการใช้งานจริงที่กว้างขึ้นมาพร้อมกับการพิชิตของชาวโรมันในคริสต์ศตวรรษที่ 1 นอกจากนี้ ชาวโรมันยังได้พัฒนากิจกรรมสาธารณะอื่น ๆ ให้เป็นต้นแบบของการท่องเที่ยวสมัยใหม่ โดยเฉพาะบริเวณรอบ ๆ ซิงกิดูนม ซึ่งเป็นจุดเริ่มต้นของเบลเกรดในปัจจุบัน ส่วนพื้นที่เนินเขาทางตะวันออกของเมืองริมแม่น้ำดานูบได้ทำหน้าที่เป็นพื้นที่ท่องเที่ยวโดยมีวิลลาและบ้านพักตากอากาศจำนวนมากสำหรับพลเมืองที่มีฐานะร่ำรวย ส่วนในพื้นที่ย่านสมัยใหม่ของเบลเกรดอย่างอาดาฮูญา และคาราบูรมา ซึ่งอยู่นอกเมืองในสมัยโรมัน มีบ่อน้ำพุร้อนจำนวนมากที่ใช้เป็นโรงอาบน้ำสาธารณะ

## อ้างอิง

## อ่านเพิ่ม
* 
* 
* 
* 
* 
* 
* 
*  Alt URL
* 
* 
* 
* 
* 

## แหล่งข้อมูลอื่น

* National Tourism Organization of Serbia
*
ยุทธการที่เยียงเซีย

**ยุทธการที่เยียงเซีย** () เป็นยุทธการระหว่างขุนศึกอ้วนเสี้ยวและอ้วนสุด หลังพันธมิตรปราบตั๋งโต๊ะสลายตัวในปี ค.ศ. 191 ช่วงปลายราชวงศ์ฮั่นตะวันออก ซุนเกี๋ยนผู้ใต้บังคับบัญชาในนามของอ้วนสุดที่กลับมาหลังเข้ายึดลกเอี๋ยงราชธานีที่ถูกทิ้งร้าง ได้เข้าไปพัวพันในความขัดแย้งส่วนตัวระหว่างอ้วนเสี้ยวและอ้วนสุดในฐานะอดีตกองกำลังทัพพันธมิตรที่หันมารบกันเอง กองกำลังของอ้วนเสี้ยวใต้การบัญชาการของโจฺว ยฺหวี เริ่มต้นด้วยความได้เปรียบกองกำลังของซุนเกี๋ยนในตอนแรก แต่ภายหลังถูกซุนเกี๋ยนตีโต้กลับไป

## อ้างอิง

### บรรณานุกรม
* . Internet Edition.

หมวดหมู่:พ.ศ. 734
เยียงเซีย
ยุทธการที่เฟิงชิว

**ยุทธการที่เฟิงชิว** () เป็นยุทธการระหว่างโจโฉและอ้วนสุดในฤดูใบไม้ผลิ ค.ศ. 193 ในช่วงปลายราชวงศ์ฮั่นตะวันออก  โจโฉได้ชัยชนะต่อทัพอ้วนสุด

## ยุทธการ
ทัพของโจโฉตั้งอยู่ที่เอียนเสีย (鄄城 *เจฺวี้ยนเฉิง*) เล่าเปียว เจ้ามณฑล (牧 *มู่*) ของมณฑลเกงจิ๋วตัดเส้นทางลำเลียงเสบียงของอ้วนสุด เป็นผลทำให้อ้วนสุดนำทัพของตนเข้าสู่เมืองตันลิว (陳留 *เฉินหลิว*) ตั้งมั่นที่อำเภอเฟิงชิว (封丘) โดยมีกลุ่มโจรเขาเอ๊งสันที่เหลืออยู่และยฺหวีฝูหลัวผู้นำชนเผ่าซฺยงหนูช่วยสนับสนุน อ้วนสุดส่งขุนพลหลิว เสียง (劉詳) ไปตั้งมั่นอยู่ที่หมู่บ้านควังถิง (匡亭)

เมื่อโจโฉเข้าโจมตีหลิว เสียง อ้วนสุดนำกำลังไปเสริมแต่ถูกตีแตกพ่าย อ้วนสุดหนีไปป้องกันเฟิงชิว โจโฉจึงเคลื่อนทัพไปล้อมเมืองก่อนที่อ้วนสุดจะไปถึง อ้วนสุดหนีไปยังเซียงอี้ (襄邑) โจโฉไล่ตามไปถึงไท่โชฺ่ว (太壽) และผันน้ำในแม่น้ำฉฺวี (渠水) ตัดคลองส่งน้ำเข้าเมือง ภายหลังอ้วนสุดหนีไปหนิงหลิง (寧陵) โจโฉไล่ตามการถอยของอ้วนสุดไปถึงกิวกั๋ง (九江 *จิ่วเจียง*) ในที่สุดในฤดูร้อน โจโฉจึงถอยทัพกลับไปยังเต๊งโต๋ (定陶 *ติ้งเถา*)

## อ้างอิง

* ตันซิ่ว. *[[จดหมายเหตุสามก๊ก]]*.

หมวดหมู่:พ.ศ. 736
เฟิงชิว
กบฏเลียงจิ๋ว

**กบฏเลียงจิ๋ว** () เกิดขึ้นตั้งแต่ ค.ศ. 184 ถึง 189 เริ่มต้นจากการก่อจลาจลของชนชาวเกี๋ยง (羌 *เชียง*) ต่อต้านราชวงศ์ฮั่นในมณฑลเลียงจิ๋ว (涼州 *เหลียงโจฺว*) ทางตะวันตก (ปัจจุบันอยู่บริเวณนครอู่เวย์ มณฑลกานซู่) ภายหลังชาวเยวฺ่จือส่วนน้อย (小月氏 *เสี่ยวเยฺว่จือ*) และกบฏชาวฮั่นก็ได้มาร่วมกับชาวเกี๋ยงเพื่อแย่งชิงอำนาจควบคุมมณฑลเลียงจิ๋วจากราชสำนักส่วนกลาง กบฏครั้งนี้เกิดขึ้นหลังกบฏโพกผ้าเหลืองและเป็นส่วนหนึ่งของเหตุวุ่นวายที่นำไปสู่การเสื่อมถอยและล้มสลายของราชวงศ์ฮั่น แม้ว่ากบฏเลียงจิ๋วได้รับความสนใจค่อนข้างน้อยจากนักประวัติศาสตร์ดั้งเดิม แต่กบฏครั้งนี้ยังคงมีความสำคัญเนื่องจากทำให้อำนาจของชาวจีนฮั่นในภาคตะวันตกเฉียงเหนืออ่อนแอลงและนำไปสู่การเป็นดินแดนที่ประกอบด้วยรัฐที่ปกครองโดยชนเผ่าที่ไม่ใช่ชาวฮั่นจำนวนมากในศตวรรษถัด ๆ มา

## อ้างอิง

## บรรณานุกรม
* 
* de Crespigny, Rafe (1989). *[https://web.archive.org/web/20120204045440/http://www.anu.edu.au/asianstudies/decrespigny/HuanLing_index.html Emperor Huan and Emperor Ling: being the Chronicle of the Later Han dynasty for the years 157 to 189 AD as recorded in Chapters 54 to 59 of the Zizhi tongjian of Sima Guang.]* Faculty of Asian Studies, The Australian National University, Canberra. .
* de Crespigny, Rafe (1996). ''To Establish Peace: being the Chronicle of the Later Han dynasty for the years 189 to 220 AD as recorded in Chapters 59 to 69 of the Zizhi tongjian of Sima Guang.'' Volume 1. Faculty of Asian Studies, The Australian National University, Canberra. 1996. .
* Haloun, Gustav. "The Liang-chou Rebellion 184-221A.D." , in *Asia Major* 1 (1949–50). London. pp.&nbsp;119–138.

หมวดหมู่:ความขัดแย้งในคริสต์ทศวรรษ 180
เลียงจิ๋ว
หมวดหมู่:มณฑลกานซู่
หมวดหมู่:ประวัติศาสตร์การทหารของจีน
หมวดหมู่:มณฑลฉ่านซี
มายเทียส์ริกโกเชต์

**"มายเทียส์ริกโกเชต์"** () เป็นเพลงที่แต่งและบันทึกเสียงโดยนักร้องนักแต่งเพลงชาวอเมริกัน เทย์เลอร์ สวิฟต์  เป็นเพลงที่ห้าในสตูดิโออัลบั้มชุดที่แปดของเธอในชื่อ *[[โฟล์กลอร์ (อัลบั้มเทย์เลอร์ สวิฟต์)|โฟล์กลอร์]]* (2020) ซึ่งเผยแพร่เมื่อวันที่ 24 กรกฎาคม ค.ศ. 2020 ผ่านรีพับลิกเรเคิดส์ เพลงนี้อำนวยการสร้างโดยสวิฟต์, แจ็ก แอนโตนอฟฟ์ และโจ ออลวิน

รวมการร้องประสานเสียงเป็นชั้น ๆ มีเสียงซินท์ที่กลมกล่อมและเสียงสั่นของกลองที่สะเทือน "มายเทียส์ริกโกเชต์" ได้รับการอธิบายว่าเป็นเพลง "หลอน" ที่ผสมผสานระหว่างแนวร็อก กอทิกร็อก อารีนา และกอสเปล เนื้อเพลงเป็นการบรรยายโดยวิญญาณของหญิงสาวที่ตายแล้ว แล้วพบฆาตกรซึ่งครั้งหนึ่งเธอเคยเป็นคนรักอย่างสุดซึ้งในงานศพของตัวเอง ไดนามิกนีเป็นการเปรียบเปรยถึงความรู้สึกขุ่นเคืองของสวิฟต์และการหักหลังผู้ก่อตั้งค่ายเพลงเก่าของเธออย่างสก็อตต์ บอร์เชตตา ผู้ขายแคตตาล็อกต้นฉบับเพลงของเธอให้กับสกูตเตอร์ เบราน์

นักวิจารณ์บรรยาย "มายเทียส์ริกโกเชต์" ด้วยคำวิจารณ์ที่คลั่งไคล้ ยกย่องแนวคิดของเพลง จินตภาพ อารมณ์ เสียงร้อง และการผลิต เมื่อ*โฟล์กลอร์*เปิดตัว "มายเทียส์ริกโกเชต์" ก็เปิดตัวใน 10 อันดับแรกของชาร์ตซิงเกิลในออสเตรเลีย มาเลเซีย และสิงคโปร์ และติดอันดับ 20 อันดับแรกของแคเนเดียนฮอต 100 และ''บิลบอร์ด''ฮอต 100 ของสหรัฐ เพลงนี้ยังรวมอยู่ในรายชื่อการแสดงของดิเอราส์ทัวร์ (2023)

## ชาร์ต

### ชาร์ตประจำสัปดาห์

### ชาร์ตสิ้นปี

## การรับรอง

## อ้างอิง

หมวดหมู่:เพลงในปี พ.ศ. 2563
หมวดหมู่:เพลงบันทึกเสียงที่ผลิตโดยแจ็ก แอนโตนอฟฟ์
หมวดหมู่:เพลงบันทึกเสียงที่ผลิตโดยเทย์เลอร์ สวิฟต์
หมวดหมู่:เพลงที่ประพันธ์คำร้องโดยเทย์เลอร์ สวิฟต์
หมวดหมู่:เพลงของเทย์เลอร์ สวิฟต์
เดอะเลกส์

**"เดอะเลกส์"** () เป็นเพลงของนักร้องนักแต่งเพลงชาวอเมริกัน เทย์เลอร์ สวิฟต์ ซึ่งมาจากสตูดิโออัลบั้มชุดที่ 8 ของเธอ *[[โฟล์กลอร์ (อัลบั้มเทย์เลอร์ สวิฟต์)|โฟล์กลอร์]]* (2020) ประพันธ์และอำนวยการสร้างโดยสวิฟต์ และแจ็ก แอนโตนอฟฟ์ "เดอะเลกส์" เป็นเพลงบัลลาดอินดีจังหวะกลาง บรรเลงด้วยกีตาร์อะคูสติก และเครื่องสาย โดยมีอรรถบทของการทบทวนความรู้สึกของตัวเอง และการหลบหนีจากโลกของความเป็นจริงที่สะท้อนถึงกึ่งการอยู่ตามลำพังของสวิฟต์ในวินเดอร์เมียร์ ทะเลสาบธรรมชาติที่ใหญ่ที่สุดในอังกฤษ

"เดอะเลกส์" เวอร์ชันออร์เคสตราซึ่งเป็นเดโมดั้งเดิม ได้รับการเผยแพร่เป็นซิงเกิลประชาสัมพันธ์โดยรีพับลิกเรเคิดส์ เมื่อวันที่ 24 กรกฎาคม ค.ศ. 2021 เพื่อรำลึกถึงวันครบรอบปีแรกของ*โฟล์กลอร์* ซิงเกิลขนาด 7 นิ้วของ "เดอะเลกส์" วางจำหน่ายเฉพาะในร้านแผ่นเสียงทั่งไปในวันที่ 23 เมษายน ค.ศ. 2022 ซึ่งเป็นส่วนหนึ่งของแผ่นเสียงรุ่นจำกัดของวันร้านแผ่นเสียงในปี ค.ศ. 2022

เมื่อเปิดตัว "เดอะเลกส์" ได้รับเสียงชื่นชมจากนักวิจารณ์เพลงทั่วโลก โดยได้รับคำชมจากเนื้อเพลงที่สละสลวยและไพเราะ หลายคนยกให้เป็นเพลงเด่นของอัลบั้ม*โฟล์กลอร์* และเป็นหนึ่งในเพลงที่ดีที่สุดในผลงานเพลงของสวิฟต์ เพลงเปิดตัวใน 10 อันดับแรกของชาร์ตยอดขายเพลงดิจิทัลของแคนาดา และยอดขายเพลงดิจิทัลของสหรัฐฯ และขึ้นถึงอันดับที่ 21 ในสกอตแลนด์และชาร์ตดาวน์โหลดซิงเกิลของสหราชอาณาจักรและอันดับที่ 27 ในฮังการี

## ชาร์ต

## ประวัติการจำหน่าย

## หมายเหตุ

## อ้างอิง

หมวดหมู่:เพลงในปี พ.ศ. 2563
หมวดหมู่:เพลงบันทึกเสียงที่ผลิตโดยแจ็ก แอนโตนอฟฟ์
หมวดหมู่:เพลงบันทึกเสียงที่ผลิตโดยเทย์เลอร์ สวิฟต์
หมวดหมู่:เพลงที่ประพันธ์คำร้องโดยแจ็ก แอนโตนอฟฟ์
หมวดหมู่:เพลงที่ประพันธ์คำร้องโดยเทย์เลอร์ สวิฟต์
หมวดหมู่:เพลงของเทย์เลอร์ สวิฟต์
ครีดบรอเธอส์

**ครีดบรอเธอส์** (The Creed Brothers) เป็นแท็กทีมมวยปล้ำอาชีพชาวอเมริกันที่ประกอบด้วยพี่น้อง Brutus Creed (ดรูว์ แคสเปอร์; 13 พฤษภาคม 1996) และ Julius Creed (เจคอบ แคสเปอร์; 3 ตุลาคม 1994) พวกเขาเซ็นสัญญาเป็นนักมวยปล้ำใน WWE ซึ่งเคยเป็นส่วนหนึ่งของกลุ่ม Diamond Mine และ American Made

## แชมป์และรางวัล
### มวยปล้ำสมัครเล่น
***Drew Kasper**
**NCAA Division III All-American (2 times)
***Jacob Kasper**
**ACC heavyweight championship (2018) 
**NCAA Division I All-American (2 times)
**NCAA Division I Academic All-American (3 times)
**Southern Scuffle heavyweight division winner (2017, 2018)

### มวยปล้ำอาชีพ
***[[WWE]]**
**NXT Tag Team Championship (1 time)
**Men's Dusty Rhodes Tag Team Classic (2022)
**NXT Year-End Award 
*** Tag Team of the Year (2023)

## อ้างอิง

## แหล่งข้อมูลอื่น
* 
* 
* 
* 
* 

หมวดหมู่:นักมวยปล้ำอาชีพชาวอเมริกัน
หมวดหมู่:กลุ่มนักมวยปล้ำของเวิลด์เรสต์ลิงเอ็นเตอร์เทนเมนต์
คอรา เจด

**บรีแอนนา โคดา** (Brianna Coda; เกิด 14 มกราคม 2544) เป็นนักมวยปล้ำอาชีพชาวอเมริกันที่เซ็นสัญญากับ WWE สังกัด NXT ภายใต้ชื่อ **คอรา เจด** (Cora Jade) ซึ่งเธอเป็นอดีตแชมป์แท็กทีมหญิง NXT

ก่อนเซ็นสัญญากับ WWE เธอเคยปล้ำในสมาคมอิสระภายใต้ชื่อ Elayna Black และได้ปรากฏตัวใน All Elite Wrestling (AEW) และ Impact Wrestling

## แชมป์และรางวัล
* **Arizona Wrestling Federation (AWF)**
** AWF Women's Championship (1 time)
* **[[Pro Wrestling Illustrated]]**
** Ranked No. 65 of the top 250 female wrestlers in the *[[PWI Women's 250]]* in 2023
* **[[WWE]]**
** NXT Women's Tag Team Championship (1 time) – with Roxanne Perez
* **ZOWA Live**
** Zen of Womens Athletics Tournament (2019)

## อ้างอิง

## แหล่งข้อมูลอื่น
* 
* 
* 

หมวดหมู่:นักมวยปล้ำอาชีพหญิงชาวอเมริกัน
คาเฟ่แมว

[thumb|279x279px| คาเฟ่แมว "Cats Republic" (สาธารณรัฐแมว) [เซนต์ปีเตอส์เบิร์ก|เซนต์ปีเตอร์สเบิร์ก ประเทศรัสเซีย]]
**คาเฟ่แมว** () เป็นธีมคาเฟ่ที่มีจุดขายคึอแมวที่สามารถดูและเล่นด้วยได้ โดยทั่วไปผู้ใช้บริการจ่ายค่าบริการเป็นรายชั่วโมง ดังนั้นคาเฟ่แมวจึงอาจถือว่าเป็นรูปแบบหนึ่งของการให้เช่าสัตว์เลี้ยงในร่มภายใต้การกำกับดูแล คำว่า "cat café" (คาเฟ่แมว) ได้รับการบรรจุอย่างเป็นทางการใน พจนานุกรมออกฟอร์ดภาษาอังกฤษ ฉบับออนไลน์ตั้งแต่เดือนสิงหาคม พ.ศ. 2558

## ประวัติ
คาเฟ่แมวแห่งแรกของโลกชื่อว่า "เมาฮฺวา-ยฺเหวียน" (貓花園) แปลว่า "สวนดอกไม้แมว" เปิดในกรุงไทเป ประเทศไต้หวัน ในปี พ.ศ. 2541 และในที่สุดก็กลายเป็นจุดหมายปลายทางของนักท่องเที่ยวทั่วโลก แนวคิดการทำคาเฟ่แมวกลายเป็นที่นิยมในประเทศญี่ปุ่น โดยคาเฟ่แห่งแรกมีชื่อว่า "เนโกะ โนะ จิกัง" (แปลว่า "เวลาของแมว") เปิดในนครโอซากะ ในปี พ.ศ. 2547 เนื่องจากขนาดที่ดินและจำนวนประชากรของประเทศญี่ปุ่น ผู้อยู่อาศัยจำนวนมากจึงอาศัยอยู่ในห้องอยู่อาศัยหรืออาคารชุดขนาดเล็กซึ่งไม่อนุญาตให้เลี้ยงสัตว์ ทำให้คาเฟ่แมวเป็นจุดหมายปลายทางยอดนิยมสำหรับคนทำงานรุ่นใหม่ที่มองหาเพื่อนเล่นและความสะดวกสบาย คาเฟ่แมวแห่งแรกในกรุงโตเกียวชื่อ "เนโกะ โนะ มิเซะ" (แปลว่า "ร้านแมว") เปิดในปี พ.ศ. 2548 หลังจากนั้นความนิยมของคาเฟ่แมวก็แพร่หลายในประเทศญี่ปุ่น ตั้งแต่ปี พ.ศ. 2548 ถึง พ.ศ. 2553 มีร้านคาเฟ่แมว 79 แห่งทั่วประเทศ

## อ้างอิง

## แหล่งข้อมูลอื่น

หมวดหมู่:วัฒนธรรมญี่ปุ่น
หมวดหมู่:แมวในประเทศญี่ปุ่น
หมวดหมู่:ผลิตภัณฑ์ที่ออกในปี พ.ศ. 2541
หมวดหมู่:สิ่งประดิษฐ์ของประเทศไต้หวัน
ไอลา ดอว์น

**คอร์ทนีย์ ฟลอเรนซ์ สจ๊วร์ต** (Courtney Florence Stewart; เกิด 2 กุมภาพันธ์ ค.ศ. 1994) เป็นนักมวยปล้ำอาชีพชาวสก็อตที่รู้จักดีกับ WWE ภายใต้ชื่อ **ไอลา ดอว์น** (Isla Dawn)

## แชมป์และรางวัล
* ***[[Pro Wrestling Illustrated]]***
** Ranked No. 96 of the top 100 female wrestlers in the *[[PWI Women's 100]]* in 2019
** Ranked No. 53 of the top 100 Tag Teams in the *[[PWI Tag Team 100]]* in 2022 
***[[WWE]]**
** WWE Women's Tag Team Championship (1 time) – with Alba Fyre
** NXT Women's Tag Team Championship (1 time, final) – with Alba Fyre

## อ้างอิง

## แหล่งข้อมูลอื่น
*

หมวดหมู่:นักมวยปล้ำชาวสกอตแลนด์
หมวดหมู่:นักมวยปล้ำอาชีพชาวต่างชาติ
ดรีนารีกัตตา

**ดรีนารีกัตตา** () เป็นงานท่องเที่ยวและสันทนาการที่จัดขึ้นในแม่น้ำดรีนา เทศกาลนี้เริ่มตั้งแต่ ค.ศ. 1994 และจัดโดย เอส.ที.ซี. "บายีนาบาชตา" กับเทศบาลบายีนาบาชตาเพื่อพักผ่อนหย่อนใจในแพไม้ การแข่งเรือดังกล่าวเป็นงานที่มีผู้เข้าชมมากที่สุดในประเทศเซอร์เบียทางทิศตะวันตกและอีเวนต์ฤดูร้อนกลางน้ำในภูมิภาคนี้

## การแข่งเรือและเทศกาล
วันแรกของเทศกาลนี้มีการแข่งว่ายน้ำและการแข่งซุปปลาใกล้แม่น้ำสายเล็กของเวรโลในหมู่บ้านเปรูชัก ส่วนวันต่อมารวมถึง ‘การแข่งรีกัตตา’ ซึ่งเริ่มจากหมู่บ้านเปรูชักไปยังเมืองบายีนาบาชตา และกระโดดน้ำจากสะพานดรีนาซึ่งเชื่อมระหว่างบายีนาบาชตา กับหมู่บ้านสเกลานีในประเทศบอสเนียและเฮอร์เซโกวีนา

## อ้างอิง

## แหล่งข้อมูลอื่น
* 
* STC Bajina Bašta website 

*
สตีฟ แมคมาน

**สตีเฟน โจเซฟ แมคมาน** (;เกิด 20 สิงหาคม ค.ศ. 1961) เป็นอดีตนักฟุตบอลอาชีพ ผู้จัดการทีมชาวอังกฤษ ปัจจุบันเป็นผู้เชี่ยวชาญด้านฟุตบอลทางโทรทัศน์

ในฐานะผู้เล่น เขาเล่นในตำแหน่งกองกลางตั้งแต่ปี ค.ศ. 1979 ถึง ค.ศ. 1998 เขาเป็นที่น่าจดจำที่สุดเมื่อเล่นให้กับลิเวอร์พูลในช่วงปลายคริสต์ทศวรรษ 1980 แมคมานอยู่ในอันดับที่ 42 ในการสำรวจความคิดเห็น '100 Players Who Shook The Kop' ซึ่งขอให้กองเชียร์หงส์แดงเสนอชื่อผู้เล่นลิเวอร์พูลที่ดีที่สุดตลอดกาล 100 คน เขายังเล่นให้กับเอฟเวอร์ตันซึ่งเป็นสโมสรแรกของเขา แอสตันวิลลา และแมนเชสเตอร์ซิตี เขาลงเล่นให้ทีมชาติอังกฤษไป 17 นัด

หลังจากที่เขาแขวนสตั๊ดในปี ค.ศ. 1998 กับสวินดอนทาวน์ เขาเริ่มอาชีพโค้ชและผู้จัดการทีมกับสวินดอนทาวน์ และต่อมาได้คุมทีมแบล็คพูล โดยได้เลื่อนชั้นกับทั้งสองสโมสร ต่อมาเขาเป็นผู้จัดการช่วงสั้น ๆ ของเพิร์ธกลอรีในออสเตรเลีย

## ระดับสโมสร
### เอฟเวอร์ตัน
แมคมานที่เกิดในเฮลวูดเริ่มต้นอาชีพของเขาที่เอฟเวอร์ตันโดยเล่นให้พวกเขาตั้งแต่ยังเป็นวัยรุ่นหลังจากปรากฏตัวที่กูดิสันพาร์ก ในฐานะเด็กเก็บบอล เขาเปิดตัวในลีกนัดแรกเมื่อวันที่ 16 สิงหาคม ค.ศ. 1980 ในเกมที่แพ้ซันเดอร์แลนด์ 1–3 ที่โรเกอร์พาร์ก เขาได้รับการโหวตให้เป็น **the supporters player of the year** เมื่อจบฤดูกาล 1980/81 ทำให้เขาได้เป็นกัปตันทีม

## อ้างอิง

หมวดหมู่:ผู้เล่นสโมสรฟุตบอลลิเวอร์พูล
หมวดหมู่:นักฟุตบอลทีมชาติอังกฤษ
หมวดหมู่:ผู้เล่นสโมสรฟุตบอลเอฟเวอร์ตัน
หมวดหมู่:ผู้เล่นสโมสรฟุตบอลแอสตันวิลลา
หมวดหมู่:กองกลางฟุตบอล
ถล่มนครเวหา อาเรียเดน

***ถล่มนครเวหา อาเรียเดน*** () เป็นซีรีส์มังงะญี่ปุ่น แต่งเรื่องและวาดภาพโดยโนริฮิโกะ ยางิ ตีพิมพ์ในนิตยสาร*[[โชเน็งซันเดย์รายสัปดาห์]]* นิตยสารมังงะแนว*[[โชเน็ง]]*ของสำนักพิมพ์โชงากูกังตั้งแต่เดือนธันวาคม พ.ศ. 2560 ถึงกันยายน พ.ศ. 2565 ก่อนย้ายไปเผยแพร่ในแพลตฟอร์มออนไลน์*ซันเดย์เวบรี* รวบรวมตีพิมพ์เป็นหนังสือมังงะรวมเล่ม (*[[ทังโกบง]]*) ถึงเล่มที่ 22 เมื่อเดือนมีนาคม พ.ศ. 2566  ซีรีส์มังงะมีลิขสิทธิ์ในประเทศไทยโดยสำนักพิมพ์วิบูลย์กิจ

## อ้างอิง

## แหล่งข้อมูลอื่น
* 

หมวดหมู่:มังงะที่ตีพิมพ์ในปี พ.ศ. 2560
หมวดหมู่:การ์ตูนญี่ปุ่นแนวผจญภัย
หมวดหมู่:การ์ตูนญี่ปุ่นแนวจินตนิมิต
หมวดหมู่:มังงะของสำนักพิมพ์โชงากูกัง
หมวดหมู่:การ์ตูนญี่ปุ่นแนวโชเน็ง
เดอะ บรอว์ลิง บรูตส์

**เดอะ บรอว์ลิง บรูตส์** (The Brawling Brutes) เป็นกลุ่มนักมวยปล้ำของ WWE ประกอบด้วย Sheamus ซึ่งทำหน้าที่เป็นผู้นำ, Ridge Holland และ Butch

หมวดหมู่:กลุ่มนักมวยปล้ำของเวิลด์เรสต์ลิงเอ็นเตอร์เทนเมนต์
สตีฟ นิโคล

**สตีเฟน นิโคล** (; เกิด 11 ธันวาคม ค.ศ. 1961) เป็นนักฟุตบอล โค้ช และผู้เชี่ยวชาญด้านฟุตบอลทางโทรทัศน์ชาวสกอตแลนด์ นิโคลเล่นเป็นแบ็กขวาเป็นส่วนใหญ่ และบางครั้งก็เล่นในตำแหน่งอื่นๆ ทั้งในแนวรับและมิดฟิลด์ เขาใช้เวลาส่วนใหญ่ในอาชีพนักฟุตบอลกับทีมลิเวอร์พูลที่ประสบความสำเร็จในช่วงคริสต์ทศวรรษ 1980 เขายังเป็นผู้เล่นตัวจริงของทีมชาติสกอตแลนด์และเป็น 1 ในสมาชิกทีมชาติสกอตแลนด์ในการแข่งขันฟุตบอลโลก 1986 ที่เม็กซิโก

นิโคลเริ่มต้นอาชีพค้าแข้งกับสโมสรท้องถิ่นคือ Ayr United ก่อนจะย้ายไปลิเวอร์พูลในปี ค.ศ. 1981 เขาคว้าแชมป์ดิวิชัน 1 5 สมัย เอฟเอคัพ 3 สมัย และยูโรเปียนคัพ 1984 ตลอด 14 ปีกับลิเวอร์พูล

## อ้างอิง

หมวดหมู่:กองหลังฟุตบอล
หมวดหมู่:นักฟุตบอลทีมชาติสกอตแลนด์
หมวดหมู่:ผู้เล่นสโมสรฟุตบอลลิเวอร์พูล
วัดหิรัญญาราม (จังหวัดพิจิตร)

**วัดหิรัญญาราม** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมแม่น้ำน่านเก่า ในตำบลบางคลาน อำเภอโพทะเล จังหวัดพิจิตร

วัดหิรัญญาราม แต่ชาวบ้านมักเรียกว่า **วัดบางคลาน** หรือ **วัดวังตะโก** บ้างเรียกกันว่า **วัดหลวงพ่อเงินบางคลาน** ตั้งวัดเมื่อ พ.ศ. 2370 ได้รับพระราชทานวิสุงคามสีมาเมื่อวันที่ 23 มิถุนายน พ.ศ. 2514

วัดหิรัญญารามเป็นวัดที่หลวงพ่อเงิน พุทฺธโชติสร้างขึ้น สาเหตุที่หลวงพ่อเงินสร้างวัดนี้ขึ้นมาเพราะท่านได้พิจารณาเห็นว่าเป็นสถานที่สงบและอยู่ไม่ไกล จากแหล่งชุมชนนักเหมาะที่จะเป็นสถานที่เจริญวิปัสสนากรรมฐาน ทั้งนี้เพราะสภาพพื้นที่สมัยนั้นเป็นป่าทึบและมีสัตว์ร้ายนานาชนิด อาศัยอยู่เป็นจำนวนมาก สภาพเดิมของวัดเริ่มเป็นเพียงสำนักสงฆ์ มีกุฏิหลังคามุงแฝกอย่าง ง่าย ๆ เพียง 1 หลัง เมื่อหลวงพ่อเงินมาจำพรรษาและสร้างวัดนี้ ท่านนำต้นโพธิ์มา 1 ต้น จากวัดคงคาราม

สิ่งก่อสร้างภายในวัดมีพิพิธภัณฑ์นครไชยบวร เป็นพิพิธภัณฑ์รูปมณฑป 2 ชั้น ชั้นบนประดิษฐานรูปหล่อเท่าองค์จริงของหลวงพ่อเงิน ชั้นล่างเป็นที่แสดงโบราณวัตถุต่าง ๆ ที่ทางวัดได้สะสมไว้ โดยส่วนใหญ่จะเป็นวัตถุที่มีผู้นำมาถวาย เช่น พระพุทธรูป พระพิมพ์ เครื่องปั้นดินเผา ฯลฯปัจจุบัน พระพิศาลสาธุกิจ (สุรินทร์ เขมภูสิโต) เป็นรักษาการเจ้าอาวาส

## อ้างอิง

หิรัญญาราม
หมวดหมู่:อำเภอโพทะเล
เรือโบโรบูดูร์

**เรือโบโรบูดูร์** เป็นเรือที่มีกรรเชียงไม้สองอันในเอเชียตะวันออกเฉียงใต้ภาคพื้นสมุทรเมื่อคริสต์ศตวรรษที่ 8 ถึง 9 ปรากฏบนแผ่นนูนต่ำบางส่วนที่โบโรบูดูร์ จังหวัดชวากลาง ประเทศอินโดนีเซีย เรือของชาวชวาที่มีขนาดใกล้เคียงกันยังคงใช้งานในการค้าที่ชายฝั่งชวาตะวันออกอย่างน้อยจนถึงคริสต์ทศวรรษ 1940

## รูปลักษณ์
รูปลักษณ์ของเรือที่วิหารโบโรบูดูร์ได้แก่: มีกรรเชียงที่ไม่ได้ยาวเท่าตัวเรือ เสากระโดงเรือสองหรือสามแฉกที่มีใบเรือลาดเอียง (tanja sail), เสาชี้ที่มีใบเรือที่ขึงบนเสาขวาง, ระเบียงพายเรือ (ที่ผู้คนนั่งหรือยืนพาย), ดาดฟ้า, มี *ตา* (ตาแกะสลัก) และหางเรือสี่ส่วน เรือบางลำมีไม้พายจำนวนอย่างน้อย 6, 8 หรือ 9 อัน และบางลำไม่มีไม้พาย

## ความเข้าใจผิดทั่วไป
ความเข้าใจผิดบางประการเกี่ยวกับเรือโบโรบูดูร์มีดังนี้:

# **เรือที่วิหารโบโรบูดูร์คือเรืออินเดีย** ความเห็นนี้ได้รับการสนับบสนุนจากนักวิชาการอินเดียแและดัตช์ที่กล่าวถึงอิทธิพลของอินเดียที่มีต่ออาณาจักรต่าง ๆ ในนูซันตารา ("ภารตภิวัฒน์") ดังนั้น เรือที่ปรากฏในวิหารต้องมาจากอินเดีย นอกจากนี้ยังเกิดจากแนวคิดที่ว่าเรือชวาด้อยกว่าเรืออินเดีย ข้อโต้แย้งนี้ถูกหักล้าง เนื่องจากชาวชวาเป็นนักเดินเรือที่มีประสบการณ์และสร้างเรือขนาดใหญ่มาเร็วสุดที่คริสต์สหัสวรรษที่ 1 (ดู *[[kolandiaphonta]]*) และมีลักษณะบ่งบอกถึงแหล่งกำเนิดจากอินโดนีเซีย คือ: มีกรรเชียง ใช้ใบเรือเอียงที่มีไม้ขวางติดใบต่ำ การใช้เสาสองขาและขาตั้งสามขา และระเบียงพายเรือ
# **เรือนี้คือเรือศรีวิชัยหรือเรือมลายู** ไม่มีหลักฐาานใดเลยที่สนับสนุนรายงานนี้ ในสมัยศรีวิชัยไม่ค่อยมีการบันทึกประเภทของพาหนะทางน้ำ ประเภทเรือมลายูที่มีการบันทึกคือ *samvau* (รูปมลายูปัจจุบัน: *[[ซัมปัน]]*) บนจารึกเกอดูกันบูกิต (ค.ศ. 683) ที่สุมาตรา ส่วนพาหนะทางน้ำอีกลำคือ''ลันจัง'' จากจารึก 2 แห่งที่ชายฝั่งตอนเหนือของบาหลีที่เขียนด้วยภาษาบาหลีเก่าใน ค.ศ. 896 และ 923 ในขณะเดียวกัน เรือโบโรบูดูร์พบได้เฉพาะในวิหารโบโรบูดูร์ ซึ่งเป็นมรดกชวา ไม่ใช่มลายู
# **เรือโบโรบูดูร์เป็นเรือมัชปาหิต** อันที่จริง บันทึกทางประวัติศาสตร์ของเรือหลักในมัชปาหิตกล่าวถึงจง, มาลังบัง และเกอลูลุซ เรือทั้งหมดที่กล่าวถึงไม่มีกรรเชียง

## การวาดภาพ
นี่คือภาพเรือ 5 ลำบนแผ่นนูนต่ำโบโรบูดูร์ที่มีกรรเชียง (จากทั้งหมด 7 ลำ) ใน *Boro-Boedoer* (1873) ของ Conradus Leemans โปรดทราบว่าเรือมีหลายประเภท


File:Borobudur Ship (Leemans, pl. ccli, 41).png

File:Borobudur Ship (Leemans, pl. ci, 172).png

File:Borobudur Ship (Leemans, pl. ciii, 176).png

File:Borobudur Ship (Leemans, pl. cxxiii, 216).png

File:Borobudur Ship (Leemans, pl. lxviii, 106).png


## อ้างอิง

## ข่อมูล

* 
* 
* 
* 
* 

## แหล่งข้อมูลอื่น

*

*
* "From Indonesia to Africa - Borobudur Ship Expedition." Philip Beale. 2006.pdf http://www.swahiliweb.net/ziff_journal_3_files/ziff2006-04.pdf  Retrieved 3 November 2015

หมวดหมู่:เรือของประเทศอินโดนีเซีย
หมวดหมู่:โบโรบูดูร์
หมวดหมู่:เรือพื้นเมือง
หมวดหมู่:สิ่งประดิษฐ์ของอินโดนีเซีย
หมวดหมู่:ประเภทเรือใบ
หมวดหมู่:ประเภทเรือกำปั่น